
Esperanto-Akademio 

En 1905 estis fondita „aŭtoritata 
centra institucio“ (ACI) por gardi la 
unuecon de Esperanto per konsiloj 
pri lingva „ĝusteco“ kaj aktualigo de 
ĝia Fundamento. De 1948 tiun 
taskon plenumis la Akademio de 
Esperanto (AdE). Nuntempe tamen, 
multaj „akademianoj“ decidas kaj 
konsilas laŭ kontraŭ-fundamentaj principoj. Tial ekestis la nova <ea> (esperanto- 
akademio.wikispaces.com/eniro ). Gi klerigas pri „ĝusta“ Zamenhofa Esperanto 
per detala Komentario pri la Fundamento kaj nun plenumas tiun plej gravan 
taskon de ACI.Bernardo Pabst 


% A Akademio de Esperanto 

m Formalan sinprezenton de Akademio de 

m M Esperanto (AdE) liveras ĝiaj retpaĝoj, vidu 

f B www.akademio-de-esperanto.org . 

W En sia ekzisto ekde 1905 AdE alfrontis tre 

M diversajn problemojn. A1 ili ĝi devis trovi 

M solvojn akcepteblajn al nia lingvo- 

9 komunumo (kiu forte respektas la 

AKADEMIO DE ESPERANTO interkonsentemon, eksplicitecon kaj kon- 

tinuecon) kaj kongruajn kun kreskantaj 
verkaj atingoj. La verkistoj, redaktistoj kaj aliaj lingvo-traktistoj, tra ‘siaj homoj’ 
en la AdE-konversacio, sukcese alfrontadis principajn problemojn kaj progresadis 
pri la praktikaj. La agnoskojn de AdE agnoskas la publiko.Probal Daŝgupta 



Akademio Literatura de Esperanto 

En 2008 naskiĝis en Roterdamo ALE, daŭrigante la laboron de iama 
Esperantlingva Verkista Asocio, kies celo estis stimuli kaj 
plialtniveligi verkadon, kritikarton kaj agnoskigo de Esperanta 
literaturo en kaj ekster la movado.Aldone ALE celas instigi 
literaturan produktadon en Esperanto, stimuli kritikarton kaj 
eldonadon, plialtigi la nivelon kaj profesiecon de verkarto, kaj 
kuraĝigi junajn talentojn. Gi ankaŭ respondecas pri sciencaj litera- 
turesploroj koncerne la esperantlingvan literaturon. Libera aliĝo 
kontraŭ € 10. (el www.everk.it kun lasta ĝisdatigo en majo 2011) 
.JD 


Kiu estas kio ? 

Unua serioza laboro de d-ro M. Fettes, prezidanto de UEA 

Fine la trajno de ŝanĝado de la Statuto de UEA ekveturas. Jen la koncepto 
de resumo de letero, kiun la Estraro de UEA intencas sendi al ĉiuj aligitaj 
kaj individuaj membroj de UEA, kune kun balotilo por voĉdoni jes aŭ ne. 
Pri la delinitiva fonno de la kompleta letero, kiu enhavos ĉiujn artikolojn 
proponitajn por ŝanĝo, kiel ankaŭ pri la periodo en kiu la ĝenerala 
voĉdonado efektiviĝos, la Estraro kaj la Komitato devas ankoraŭ decidi. 

Resumo de la ŝanĝoj 

Ĉi tiu dokumento prezentas \a plenan reviziitan tekston de la Statuto de 
UEA, konforme al la decidoj de la Komitato de UEA en ĝia kunveno en 
Nitro okaze de la lOla Universala Kongreso, 23 - 30 aŭgusto 2016. En ĉiu 
loko, kie estas farita ŝanĝo de la antaŭa Statuto, la ŝanĝo estas klarigita 
sub la koncerna artikolo. 

La ŝanĝoj estas esence de tri specoj. Kelkaj rilatas al la jura memstariĝo 
de TEJO, la junulara sekcio de UEA. Kelkaj adaptas la Statuton al la reta 
epoko, ebligante aliajn formojn de skriba decido ol per poŝto. Kaj kelkaj 
respondas al rekomencloj de nederlanda notario, kiu konsilis al ni pri 
mankoj aŭ malklaraĵoj en la antaŭa teksto. 

Pro tio, ke la karaktero de la ŝanĝoj estas ĝenerale jura aŭ administra, kaj 
ne tuŝas la kernajn celojn aŭ agadojn de la Asocio, ni proponas akcepton 
de la teksto kiel tuto. En la venonta jaro diversaj aliaj eblaj ŝanĝoj estos 
proponataj por diskuto, interalie en la kernaj artikoloj 3, 4 kaj 5. Okaze de 
plia Generala Voĉdono, ni donos al niaj membroj la ŝancon voĉdoni 
aparte pri la diversaj artikoloj. 

Ĉu, danke al la jura kaj laŭleĝa ebligado de perreta voĉdonado, la procezo 
de demokratiigo de la Asocio nun ekrealiĝos? Mi ne estas tro optimisma: 

A: Mankas ankoraŭ aktiva envolviĝo de pluraj A-komitatanoj, dum 
minimume dek kvar el 49 sidas sur pluŝo jam pli ol dek jaroj, foje pretekst- 
ante, ke ne ekzistas plijunuloj kiuj ambicias postsekvi ilin (sed ilia Estraro 
ofte "forgesas" meti la elekton de nova A-komitatano en tagordon) 101 
B: Ekzistis tiuj estraroj de landaj asocioj, kiuj trompas la Centran Oficejon, 
raportante iom pli ol cent pagantajn membrojn, nur por ne perdi la rajton 
sendi reprezentanton kun voĉdonrajto al la komitataj sesioj. 

Redaktanto 


101 Schr0der, Nourmont, Moerbeek, Grosjean, Moon, Kovtonjuk, Lins, Ŝtimec, Jegorovas, 
Kvakland, Witdoeckt 

Balkana Esperantista Renkontiĝo EKRA102, Bulgarujo 

10-12an de junio 2016 

Estis la 26a fojo, kiam Esperantista domo pri kulturo "D-ro Ivan Kirĉev" 
organizis ĝin sub la afabla kaj firmmana gvidado de s-ino Dimitrinka Kateva. 
Gi venigis dek kvin esperantistojn el Kroatujo, Serbujo, Rumanujo kaj 
Hungarujo krom bulgaraj esperantistoj mem en variaj nombroj de dek al 
tridek. 



de md. al d.: G. Miĥalkov, J. Pleadin kaj V. Mitev en artgalerio, vendrede 


Sabate je la lla en urba biblioteko estis malfermita konferenco je temo 
"Disvolviĝo kaj pureco de la Intemacia lingvo". La bazan prelegon faris 
Nikola Uzunov, Josip Pleadin prelegis pri "Por kaj kontraŭ neologismoj en 
Esperanto", G. Mihalkov parolis pri la "Nuna esperanta literaturo" kaj Eva 
Bojaĝieva pri "Unuiganta forto de Esperanto". 

Devus poste esti enhave la plej grava okazaĵo la aljuĝo de premioj en la 
EKRA-konkurso, al kiu partoprenis dek du esperantistoj el Europo, Afriko kaj 
Azio. Ricevis Honore Sebuhoro el Ugando la unuan premion kun “Kortuŝa 
leginda historio”, duan premion Dimitrije Janiĉiĉ el Serbio pro “Saluton la 


102 Mallongigo de Esperantista Krea Renkontiĝo "Abritus". Abritus estas la nomo de 
romia urbo el la unua jarcento p.K., kies restaĵoj situas 2 km okcidente de Razgrad 

koro” kaj trian Valentin Melnikov el Ruslando pro “Penseroj”. Feliĉe la 

tekstoj ne estis deklamataj, ĉar leginte ilin poste, mi ne komprenas, kiel 

Malriĉa knabo kiu faris pordon, enhavanta 24 erarojn en 383 vortoj, povis 
• • . 1()2 
enmenti unuan premion. 

Novaj libroj prezentitaj estis Vaganto inter steloj 105 , poemkolekto de Venelin 
Mitev, prezentita de Josip Pleadin vendrede kaj sabate 112-paĝa Poezia kaj 
humura antologio “Abritus” - premiitaj verkoj de EKRA 1991—2015 104 kaj 
Brakumi la Mondon, membiografio de Nikola Uzunov 105 . 

Post la diskonigo de la premiitoj mirigis nin la elstara prezentado de kvar junaj 
gekantistoj, lemantoj de muziklernejo: Kamelija Petrova, Alejna Kenanova, 
Pavel Mateev kaj Sofija Sergeeva. Menciindas, ke Kamelija antaŭ dek tagoj 
en Moskvo ricevis unuan premion dum la festivalo pro internacia infana tago, 
dum Pavel ricevis tie trian premion. Sofija, la plej juna knabino, deklamis 
"Ho, mia kor" kaj kantis esperantan kanton. 

Ankaŭ plej grandan plezuron al la partoprenantoj donis la vesperaj manĝoj en 
Parto de la ĉeestantoj en la urba biblioteko de Razgrad restoracio, 

ĉefe pro la 
(re)konatiĝ- 
oj amikecaj 
kaj disput- 
ecaj inter 
spertaj esp- 
erantistoj el 
kvin apud- 
balkanaj 
landoj. 

La tuta 
aranĝo valo- 
ris la lon- 
gan, foje 
penigan, por 
ekster- 

landanoj, vojaĝon al "fora" Bulgarujo. Grandan dankon al la organizintoj. 

JD 


103 Ankaŭ la verketoj de la dua kaj tria premioj ne tiom plaĉis, kvankam Janiĉiĉ kaj 
Melnikov ne estas komencantoj. Kompenso por tiu manko de nivelo estis apero de la 
Antologio. 

104 mendebla ĉe s-ino D. Kateva kontraŭ 10 eŭroj, aldonaj informoj: dkateva@mail.bg 

105 mendebla tra vencomitev@yahoo.com respektive uzunov_nikola@yahoo.com 






4 


Teatraĵoj en Nitra 
La Kredito: banala, inteligenta kaj vigla 

"Se vi ne donas al mi la krediton, mi fikos vian edzinon.” estis la ripetata minaco 
de Antonio, homo kun urĝa bezono pri kredito de € 3000. La teatraĵon kun tiuj 
malsubtilaj vortoj verkis en 2013 kataluno Jordi Galceran Ferrer [Ĵordi Galseran] 
kaj jam nun furoras en esperanta traduko de Georgo Handzlik kaj Rubi Birden. 
Ludas ĝin la kantisto Handzlik kaj aktoro Saŝa Pilipoviĉ 106 el Serbujo sub 
reĝisoreco de Kuba Abrahamowiĉ. 

Antonio iras al banko, submetas la formularojn por kreditpeto, sed jam 
dekomence estas klare, ke li estas perdulo, ne kapabla oferti iun garantiaĵon en 
varoj aŭ nemoveblaĵo. 

Sur la ofictablo de la direktoro flanke staras portreto de agrablokula virino, la 
doktoredzino. Post longa preĝado de la senesperiĝanta kliento, tiun kaptas malica 
ideo, tiu ke li elektas veti sur ebla nesufiĉa fido de la direktoro je la amfideleco de 
sia edzino. Lia brutala minaco forte indignigas la direktoron kaj li pene ĵetas 
Antonion eksteren. Tamen, kiom valoras la atuto, kiun tiu havas enmane? (Tiu 
demando afektas la spektanton, ĉar ĉu ankaŭ ĝi ne iam en sia vivo spertis timon 
pri la fideleco de sia partnero? ) 

Tiam okazas ke la direktoro kverelas telefone kun sia edzino, ĉar ŝi sentas ian 
perturbiĝon de sia edzo kaj ne povas reteni scivolemon pri la kaŭzo de tio. La 

direktoro konfesas lian 
refuzon doni krediton, kion 
lia edzino forte riproĉas al li. 
Ĉar kiom valoras ŝia ĉasteco 
al li? Tiel la skeĉo evoluas tra 
ne-atenditaj atakoj al la anima 
vivo de la direktoro fare de la 
celfirma kliento. La rilaton 
inter la geedzoj plue penetras 
memcertaj trafoj, lanĉitaj de 
Antonio. Sed mi ne malkaŝu pli. 
Por la kompreno de la intrigo 
multe helpis la klaraj 
teatrovoĉoj de la du aktoroj. 
Dankon al Saŝa Pilipoviĉ el 
Serbujo kaj Georgo Handzlik 
el Pollando, la duopo, kiu 
formas kune la Teatron Verda 
Banano. 


106 Vidu Vikipedion por scii pli pri iliaj karieroj. 

Teatro DOMA: El la vivo de insektoj 

Divadlo DOMA (Teatro DOMA), konsistas el tridek membroj inter 12- kaj 25-jaraĝaj, 
kiun administras la Centro de kulturaj servoj en Svitavy, Cehujo. Gi performas sub 
gvido de d-rino Radka Obloukova. Hodiaŭ ĉiuj estas studentoj de la loka gimnazio. 
En 2013 ili preparis esperantlingvan version de la teatraĵo R.U.R. aŭ terura sonĝo 101 
de Karel Capek, kiun ili prezentis en simpligita formo dum la 98-a UK en Rejkja-viko 
kaj pluraj aliaj kunvenoj. Por la UK en Nitro ili preparis alian tea-traĵon de Capek kaj 
lia frato Josef, El la vivo de insektoj (Ze zivota hmyzu ). Gi estas la plej fama verko de 
la du fratoj kaj unue sursceniĝis en 1922. 

En la ludo vaganto ekdormas en arbaro kaj sonĝas observi aron da insektoj kiuj 
reprezentas variajn homajn ecojn kiuj koncemas vivmanieron kaj moralecon: la 
kaprica, vana, sed poezia papilio, la idolservema, dung-avida skarabo, la griloj 
servantaj al konsumo, kaj la formikoj, kies kreskante mehaniĝanta konduto muldas 
militarisman socion. En la fino la vaganto mortas kaj novnaskito estas baptata. 

La antropomorfaj insektoj ebligas la verkiston komenti alegorie al la vivo en 
Ĉeĥoslovakujo post la Unua Mondmilito. 108 

Jarka M. Burien 109 skribas pri ĝi Ĉapek donis vjjjecon kaj koloron al la teatraĵo kiuj 
faris ĝin pli malenua teatra sperto ol R.U.R. 1 Kontraŭe la produktaĵo de BBC-a 
Televido en 1960 estis recenzita neniige, de kritikanto John Wyver in kiu nomis la 
tekston pretendema kaj nekohera . 112 

En Nitro la reago de la spektantoj estis io de ne-kompreno kaj ne-kohero. La voĉoj de 
la junaj aktoroj ofte estis malfacile aŭdeblaj kaj oni demandas sin, ĉu tia abstrakta 
ludo pri la senco de la vivo en 1922 povis entute esti trasentebla de la trupanoj. 
Almenaŭ, se la reĝisorino volas, ke la publiko kaptu iom la sencon de la dramo, ŝi 
enkonduku la performadon per historia ekspliko pri Ĉeĥujo kaj la aŭtoro. 

JD 


107 Enhavo: Artefaritaj laboristoj, "robotoj", ekribelas kontraŭ homoj, elmurdas ilin, sed poste 
konstatas, ke ili ne kapablas produkti novajn robotojn. Ili petas la lastan, ankoraŭ vivantan 
homon pri helpo, sed tiu estas senespera ĝis la momento, kiam aperas du laste fabrikitaj 
gerobotoj, kiuj sin amas reciproke, eĉ kapablas riski la vivon unu pro la alia kaj tiel pruvas sian 
homiĝon. La dramo avertas, ke la tekniko povas likvidi nian civilizon. La verko estis tradukita 
en trideko da lingvoj. Kompleta teksto ĉe http://i-espero.info/files/elibroj/eo - capek, karel - 
r.u.r..pdf 

108 En tiu tempo la montrado de la ludo kondukis al diversaj politikaj diskutoj, ekzemple en 
Britujo (The tnsect Play) pri la konflikto inter la faŝismaj kaj komunismaj partioj aŭ ĝi estis 
konsiderata kiel reflekto de la vivo en Stalina Rusujo. 

109 profesoro en la fakultato de podiaj artoj en Ŝtata Universitato de Novjorko 

110 The Columbia Encyclopedia of Modern Drama, Volume 1. Columbia Univ. Press, 2007 

111 mem verkisto, filmisto, produktanto por TV kaj historiisto de TV, ĉe Universitato de 
Vestminstro (VVestminster) 

112 John Wyver, Twentieth Century Theatre: The Insect Play (BBC, 1960), 14 June 2011 

Komentetoj pri kelkaj movadaj aktualaĵoj (mallongigitaj) 


Kritiko pri aĉetado kaj produktado de valoraj libroj 

La sola vere signifa libro, kiu aperis en la lastaj jaroj, verŝajne estis la historio 
de la Eo-literaturo de Silfer/Minnaja. Sed tiu ĉi libro estas intelekte verŝajne 
tro altnivela, por ke ĝi trovu amasan sukceson inter 'simplaj' averaĝaj 
esperantistoj, kiuj malmulte interesiĝas pri literaturo kaj kulturo, kaj do restos 
marĝena titolo, des pli ke temas pri produkto de LF-koop, kiu ne estas aparte 
propagandata de UEA. Same montriĝis, ke la du libretoj de K. Kniivila 11 , kiuj 
temas pri ekstera temo, ne trovis amasan aĉetkvoton aŭ disvendadon. 

.La saman sorton trafis la libroj 'La arto labori kune' kaj la 

literatura enciklopedio de Sutton, kvankam la aŭtoroj ja estas popularaj, sed 
ilia neaĉetado ankaŭ montras totalan malinteresiĝon kaj indiferentecon pri 

tiuspeca literaturo. plej ŝokas la ekstreme malaltaj nombroj 

de venditaj ekzempleroj de tiaj libroj. 

Andreas Kuenzli 


Pri la ekzistoŝancoj de futura UEA: 

Indus serioze okupiĝi pri la libro de Galor/Pietilainen, UEA en konscio de 
esperantistoj, sed post kiam lia moŝto prezidanto de UEA kaprice disŝiris ĝin 
en la UEA-revuo (decembro 2015), mi timas, ke la koncerna diskuto ricevos 
neniun ŝancon, ĉar (tia) kritiko makulas la movadon, kvankam ĝi estus urĝe 
bezonata. Fettes estas tia stranga tipo, kiu blokas diskutojn, kiujn li mem 
celas lanĉi. 


Andreas Kuenzli 


Pri retaj kursoj: 

La statistikoj de la lingvokursoj, kiuj cirkulas nuntempe en la reto, havigas nur 
iluziojn pri kvantoj kaj estas pura trompo. Ĉefa problemo de la Eo-instruado 
estas, ke finintoj de komencaj kursoj ne povas trovi taŭgan sekvon, perdas 
sian intereson kaj pro tio ofte kabeas kaj malaperas por ĉiam, post la 
konstato, ke per Esperanto oni povas fari nenion utilan. Andreas Kuenzli 


Pri la strategia plano: 

Jam antaŭ jaroj, kiam (la prezidanto de UEA) prezentis sian bombastan 
strategian vizion, mia reago estis negativa, ĉar tiu fantazia vizio neniel kaj 
neniam realiĝos (vd. http://www.planlingvoj.ch/UEA-strategio.pdf). Ĉiujn plej 
lastajn esperojn la e-istoj investis en la programon de tiu prezidanto, kies 

agado finfine elvaporiĝis en la aero. Sed mi rimarkas, ke en 

la Eo-gazetaro oni pli kaj pli malofte raportas pri li kaj lia agado. La profundan 
krizon en UEA ilustras raporto pri la ĥimeraj balotoj en la komitato, kiel 
okazinta en 2016, kiu bezonas neniun komenton: (Sekvas la enhavo de la 
raporto de Johan Derks: "A-komitatanoj ne ŝatas cedi sian lokon al novuloj" 
en Balkana Verda Stelo de marto 2016) 

Andreas Kuenzli 


113 


Homoj de Putin kaj Krimeo estas nia. Intertempe aperis nova libro: Idoj de la imperio. 

Pri Esperanto kiel kultura heredaĵo laŭ Unesko: 

La agnosko de Esperanto fare de diversaj landaj registaroj kaj eventuale de 
Unesko kiel nemateria kultura heredaĵo eble estas la plej originala kaj trafa 
ideo. Oni povas plene apogi tiun iniciaton, kvankam ekzistas la danĝero, ke 
per tio Esperanto estas registrita en la koncernaj listoj kaj perceptata kvazaŭ 
kiel folklorisma objekto de la etnografia muzeo, sen ajna konkreta sekvo por 

la (evoluo de la) lingvo mem. Karakterize estas, ke UEA 

havas absolute nenian rilaton, influon aŭ intereson al tiu agado, kiu estis 
lanĉita de EDE-Pollando, kvankam UEA estas en „intimaj“ rilatoj kun Unesko, 
formulo, kiu komplete perdis sian iaman signifon. Krom eble en maldekstrulaj 
medioj, kiuj daŭre adoras ĝin kiel rimedon de paco kaj socia justeco, 
Esperanto estas post la fino de la komunismo politike totale diskreditita afero, 
ĉefe ĉe la novaj elitoj de la koncernaj ekssocialismaj landoj mem, kiuj 
komplete perdis sian intereson pri Esperanto. Andreas Kuenzli 

Surbaze de diversaj mesaĝoj en uea-membroj@yahoogroups.com: 
Artikolo 4.3 de la Elekta Regularo114 estas misuzebla, ĉar neniu povas 
scii, kiel la Elekta Komitato interpretas “tauga teamo”. 

La EK ne mencias, kiujn kriteriojn ĝi aplikas por "taŭgeco". Ankaŭ neniun 
estas mencias la regularo. Mi legis nur tri kriteriojn: aĝo, sekso kaj lando 
de deveno. 

El tiuj nur lando de deveno povas esti kriterio. La aliaj du estas diskriminaj, 
kontraŭ maljunuloj kaj viroj aŭ virinoj. Ĉu iuj kandidatoj estis rifuzitaj pro 
aĝo, genro aŭ lando de deveno? La raporto diras nenion pri tio. 

Multe pli bazaj estas aliaj kriterioj (ne menciitaj en la regularo); 1. 
Lingvokono 2. Nivelo de instruiteco 3. Kono de la asocio 4. Fidelo al la 
celoj de UEA 5. Nombro da horoj, dediĉotaj mezume semajne al la 
funkcio. (Ofte altprofesiuloj fariĝis prezidanto. Ĉu ili havis tempon aŭ estis 
nur honoraj?) 

Sed plej malĝuste estas ke la Komisiono ne devas malkaŝi kiujn ili invitis 
fariĝi kandidatoj kaj kial, kaj kiuj kandidatoj proponis sin mem. Verŝajne 
estas ankaŭ ili kiuj rezignas pri mempropono, timante repuŝon. 

La ne-kontrolebla libereco de la Elekta Komisiono faras la kandidatigan 
proceduron ne-travidebla kaj ekokupas la demokratecon de la Komitato. 
Kaj benotu la tago, kiam la statuto difinas, ke ankaŭ kapablaj ne- 
komitatanoj povas fariĝi estrarano ! 

JD 


114 http://uea.org/teko/regularoj/elekta_regularo#e4: 

La Elekta Komisiono esploras pri eventualaj kandidatoj por la koncernaj oficoj kaj 
speciale pri la kunmeto de taŭga estrara teamo por la sekvanta oficoperiodo; ĝi invitas, 
ricevas kaj registras kandidatigojn, kaj kontrolas ilian validecon; ĝi rajtas ankaŭ instigi 
ia kandidatiĝon de personoj, kiujn ĝi opinias speciale valoraj por la koncernaj oficoj. 




Artefaritaj tutslavaj lingvoj ekde 1666, nun en la reto 

E1 la reto kaj laŭ intervjuo kun slavisto Jan van Steenbergen 




Se vi skribas http://steen.free.fr/interslavic/ en la adreslinion de via 
komputilo, vi trovos dulingvan portalon pri artefaritaj slavaj lingvoj, kiuj 
nuntempe estas uzataj aŭ prilaborataj en la reto. La deziro krei interslavan 
lingvon datumas jam de 1666, kiam Juraj Krizanic 115 verkis Gramatiĉno 
izkazanje ob ruskom jeziku l16 . Li volis per ĝi antaŭenigi tutslavan unuecon 
sub la rusa caro kaj unuecigi katolikojn kaj ortodoksulojn kontraŭ 
protestantoj kaj turkoj. Li estis kroata katolika pastro. 

En la 19a jarcento leviĝis pluraj elstaraj kreantoj de tutslavaj lingvoj 117 : 


aŭstrosloveno Matija serbo-kroato Matija sloveno Radoslav sloveno Bozidar bulgaro Grigor 
Majar 118 (1809-'92) Ban (1818-1903) Razlag (1826-80) Raiĉ (1827-'86) Parliĉev (1830-'93) 


Ili ekhavis idealon de unuecigo de ĉiuj (sud)slavaj popoloj, eventuale 
fratece en la aŭstro-hungara imperio, sed ne ĉiuj opiniis same 119 . 

En la komenco de la 20a jarcento ĉefe Ĉehoj provis krei tutslavan lingvon, 
kun pli da atento por sia denaska lingvo. samtempe kun la populariĝo de 
Esperanto aperis simpligitaj tutslavaj lingvoj Slovanŝtina (1912) kaj 
Slavski jezik (1920). Ĉeho Jiri [Jiĵi] Karen, pseŭdonimo de Ladislav 
Podmele, verkis en 1956 Mezduslavjanski jezik (interslava lingvo), 
bazitan ĉefe sur la rusa lingvo. 

La alveno de Interreto kondukis al nova ekfloro. Slovako Mark Huĉko 
kreis Slovio en 1999, kiu altiris multe da publika atento, sed ĝi estis apenaŭ 
uzata. Fakte ekzistas Vikpediaj artikoloj pri ĝi en trideko da lingvoj, sed ili 
traktas la ideon de unu homo kiu estas bazita sur nur unu retejo. Tamen 


115 malpli konata estas katolika pastro Ŝime Budiniĉ, kiu uzis Slovignsky (1583). 

116 Verŝajna signifo: Gramatika superrigardo de la rusa lingvo 

117 vidu https://en.wikipedia.org/wiki/Interslavic_language 

118 katolika pastro kaj politika aktivulo 

119 Stefan Stratimiroviĉ (1757-1836), vic-metropolito de Karlovci, Serbujo verkis 
traktaton pri tutslava lingvo, en kiu li kontraŭis aspektojn de la laboro de Vuk Karadziĉ. 

ekzistas kompleta gramatiko, praktike uzebla vortaro 120 kaj retpoŝtlisto. 

Ŝajnas ke tiu Mark Huĉko estas fantaziema kaj kaŝiĝema liguro, kies 

antecedentoj (studfakoj, profesioj, loĝlokoj) estas ne kontroleblaj krom en 

la cento da retejoj, kiujn li kreis mem. Huĉko asertas: It is not only a 

121 

universal Slavic language but also a universal international language. 
Tio ne povas esti vera por la vortaro, sed estas vero, ke la gramatiko estas 
tre simila. laŭ strukturo, al tiu de Esperanto kaj Novial. Ekzemple ne 
ekzistas konjugado. Tiel ĝi pretekstas esti konkurencanto de Esperanto. 
Nur legu la jenan nepruvitan kaj tre neverŝajnan aserton: 

Dum Esperanto estas simpla lingvo, ĝia ĉefa problemo estas, ke ĝi 
enprenas vortojn el tro da nerilatitaj lingvoj kaj tial, kiam vi parolas 
Esperanton, neniu komprenos vin, se ili ne estas esperantistoj. Aliflcmke 
Slovio, pro tio, ke ĝi pruntas el proksime rilatitaj lingvoj, povas esti 
uzata senprokraste. Uzante Slovion, vin komprenos kelke 400 milionoj 
da homoj, eĉ se ili neniam aŭdis pri Slovio. 

Mi membriĝis kelkajn retdiskutlistojn de Slovio, sed konstatis, ke la 
plimulto de la mesaĝoj estas dulingvaj: angle kaj slovie, kaj ke la lastaj 
mesaĝoj estis senditaj en julio 2012! Tamen samtempe estis menciite, ke 
slovio@yahoogroups.com havas 945 membrojn!? “ Klare la interslava 
lingvo estas malfacile aŭ tute ne komprenebla por ne-slavoj. 

Kvin jarojn post alveno de Slovio en la reton nederlanda slavisto (traduk- 
isto kaj samtempeca interpretisto nederlanda-pola) publikigis Slovianski-N, 
ne destinita kiel tutmonda interlingvo, sed nur por slavoj. Gi havas ĉiujn 
karakterizojn, kiuj estas malagrablaj por ne-slavoj: tri genrojn, ses kazojn, 
konjugadon ktp, naturisma lingvo, facile komprenebla por slavlingvanoj en 
la tuta mondo, ne-lernenda, li diras. Mi intervjuis lin skajpe, por scii, kiun 
utilon lingvon nur por slavoj havas. Ne estas "lia" lingvo. Li estis invitita 
kunlabori, sed baldaŭ, kun granda diligento, kreis tiom da helpiloj, ke Jan 
van Steenbergen, tiel lia nomo, fariĝis la "vizaĝo" de Slovianski. Van 
Steenbergen skizas al mi rapidan evoluon de diversaj versioj de Slovianski: 


120 37156 leksemoj anglaj-sloviaj, kompare kun 46890 leksemoj en PIV2 (16780 
kapvortoj) 

121 Ĝi estas ne nur universala slava lingvo, sed ankaŭ universala internacia lingvo. Tio ne 
povas esti vera por la vortaro, sed estas vero, ke la gramatiko estas tre simila. laŭ 
strukturo, al tiu de Esperanto kaj Novial. Ekzemple ne ekzistas konjugado. Se vi estas 
interesita: aŭskultu Jutjub: www.youtube.com/watch7vHoqHA9golBs 

122 Aliaj grupoj interslovio@yahoogroups.com kaj www.panslavia.com/forum ĉesis en 
2011 kaj slovio2@yahoogroups.com en 2013. 

un li preferas nomi ĝin simple Interslava. 


Esperanto 

homo 

hundo 

domo 

libro 

nokto 

letero 

granda 

nova 

rusa 

nejioBeK 

nec, 

co6aKa 

^OM 

KHnra 

HOHb 

nncbMO 

6oni>moH, 

BeJIHKHH 

HOBBIĤ 

ukraina 

HOJIOBiK 

nec, 

co6aKa 

fliM 

KHnra 

Hin 

nncbMO 

BeJIHKHĤ 

HOBHĤ 

belorusa 

najiaBeK 

ca6aKa 

£OM 

KHira 

HOH 

nicbMO, 

JliCT 

B^JiiKi 

HOBbl 

pola 

czlowiek 

pies 

dom 

ksi^zka 

noc 

list 

wieiki 

nowy 

ĉeĥa 

ĉlovek 

pes 

dŭm 

kniha 

noc 

dopis 

velky 

novy 

slovaka 

ĉlovek 

pes 

dom 

kniha 

noc 

list 

velky 

novy 

sorba 

ĉlowjek 

pos, 

psyk 

dom 

kniha 

noc 

list 

wulki 

nowy 

slovena 

ĉlovek 

pes 

dom, 

hiŝa 

knjiga 

noĉ 

pismo 

velik 

nov 

kroata 

ĉovjek 

pas 

dom, 

kuĉa 

knjiga 

noĉ 

pismo 

velik 

nov 

serba 

HOBeK 

nac 

£OM, 

Kyha 

KH>Hra 

Hoh 

nHCMO 

BeJIHK 

HOB 

makedona 

HOBeK 

nec, 

Kyne 

£OM, 

Kyka 

KHHra 

HOK 

nncMO 

rojieM 

HOB 

bulgara 

HOBeK 

nec, 

Kyne 

^OM, 

Ki>ma 

KHHra 

HOIIJ 

nncMO 

TOJIHM 

HOB 

Interslava 

ĉlovek 

pes 

dom 

kniga 

noĉ 

pismo 

veliki 

novy 

HJIOBeK 

nec 

£OM 

KHHra 

HOH 

nHCMO 

BeJIHKH 

HOBbl 


Evoluo de la Interslava vortaro 


jaro 

2008 

2009 

2010 

2011 

2014 

2016 

nombro de vortoj 

1900 

3000 

4000 

8300 

12000 

15000 


Pro sia multa laboro kaj sindediĉo al la slava kulturo Van Steenbergen rice- 
vis medalon "Josef Dobrovsky" (fondinto de la ĉeha ortografio) de la Ceĥa 





11 


registaro. Lia Slovianski aŭ laŭ la moderna nomo Interslava estas tiel- 
nomata zona lingvo. Gi ne strebas al disvastiĝo ekster la slavujo. Gia pre- 
tendo estas modesta, sed esenca. Slavo, kiu volas uzi ĝin, ne devas senti, ke 
ĝi estas fremda lingvo. Car la lingvo estas naturisma, la skribanto devas 
nur malmulte modifi sian propran lingvon kaj per tio oni konservas sian 
identecon rilate al sia komunikanto. Uzi Interslavan ne generas fremdiĝon. 
Unuecigi slavhojn en lingva komunumo estas alta idealo, sed apenaŭ plu 
vivas, pensas Jan. Li ankaŭ apenaŭ reagas al mia sugesto, ke Eŭropo kun 
tri zonaj lingvoj havus ioman protekton kontraŭ la voremo de la angla: sla- 
voj uzas Interslavan, latinidanoj parolos la francan kaj ĝermanoj la anglan. 
En Fejsbuk oni trovas grupon "Interslavic Language", kiu mencias: "3800 
uzantoj parolas tion". Ekzistas dek unu diskutejoj, kie Interslava foje estas 
pridiskutata , retejaj vortaroj inter pluraj malsamaj slavaj lingvoj kaj la 
angla, kaj inter la germana kaj la sorba, kaj la periodaĵo Slovanskd Unie ~ , 
aperanta en ĉeha, slovaka kaj interslava. 

Jen la Patronia en latina skribo: 

Otĉe naŝ 

Otĉe naŝ, ktory jesi v nebesah, 
nehaj svgti s§ imq Tvoje. 

Nehaj prijde krdlevstvo Tvoje, 
nehaj bifde volja Tvoja, kako v nebe tako i na zemji. 

Hleb naŝ vsjakodenny daj nam dneŝ, 
i odpusti nam naŝe grehi, 
tako kako my odpuŝĉajemo naŝim greŝnikam. 

I ne vvedi nas v pokuŝenje, 
ale izbavi nas od zlogo. 

Ibo Tvoje je kralevstvo i moĉ i slava, na veki. 

Amin. 

Retaj kursoj 

En la marta numero de 2016 de Balkana Verda Stelo estis listeto de metodoj 
por slavlingvanoj, sed la listo jam kreskas. Nun por ĉehoj kaj kroatoj ankaŭ: 
www.learn.esperanto.com/de. Por informoj pri aliaj metodoj kroatoj telefonu 
00385-1-4617550 aŭ skribu al esperanto@zg.t-com.hr, rumanoj al 
m.vochin@gmail.com. 

123 Slovianski Forum, Slavopedia, Conlanger - Polskie forum j^zykotw6rcow, How-to- 
learn-any-language.com, Lingvoforu.net, Skycrapercity.com, Slavic Unity, Slavija, Slavsk 
Beseda, Slovanske forum, Wordreference.com 

124 http://slovane.org/su. Informoj pri la 16a Internacia Kongreso de Slavistoj 20-27an de 
aŭgusto 2018 en Beogrado troveblaj en www.fil.bg.ac.rs/lang/sr/centri-i-instituti/mks/ 



Jan van Steenbergen 
Johan Derks 




12 


Forpasis Detlev Blanke 

Ni esprimas fortan bedaŭron pri la forpaso de 
Detlev Blanke (1941-2016). Li forpasis la 20an de 
aŭgusto pro naĝakcidento. Plej konata li estis pro 
sia prezidanteco de prezidanto de Gesellscliaft fŭr 
Interlinguistik (Societo pri Interlingvistiko, 
Berlino) kaj redaktado de centoj da sciencaj studoj, 
artikoloj, eseoj, recenzoj kaj ĵurnalismaj 
publikigaĵoj. Legu priskribon de lia aktiva vivo en 
http://edukado.net/biblioteko/panteono?iid=78 



La letero de fremda soldato 125 

de Adil Olluri 


Kara virino, 



Unue, mi pardonpetas pro mia ignoreco kaj manko de ĝentileco ke, 

tiun tagon, mi ne demandis vin pri via 
nomo, tial mi alskribas vin, ne men-ciante 
vian personan kaj familian nomojn. 


la aŭtoro el Kosovo (1984-) 


Kvankam mi ne scias kiel oni vokas 
vin, neniam mi povis forgesi vian vizaĝon 
palan kaj pulvorizitan, certe fŭĝante aŭ 
sin kaŝante ĉe iu monto-kaŝangulo. Mi ne 
povas forgesi tiujn ĉielkolorajn okulojn, 
elverŝintajn larmotorentojn, kiomfoje ili 
alrigardis min, tiaspeca koloro, dum en la 
viaj, kara nekonatino, oni ne povis 
rimarki eĉ plej etan brilon kiun povas havi 
la inaj okuloj. iel ŝajnante al mi kvazaŭ ili 
malpligrandiĝis aŭ tute perdiĝis kiomfoje 
ili renkontis la miajn. 


La veron dirante, ekde tiu tago, mi 
apenaŭ vidis tiajn okulojn kiuj donis nur ĉagrenon, kvankam mi ĉeestis 
ankaŭ en multaj aliaj virinaj suferaĵoj kaj afliktoj. Sed ne, tamen en la ties 
okuloj ekzistis ia speco de lumo, dum en la viaj, kara nekonatino, oni ne 


125 


Parto el “Shume rruge dhe nje renie” (Multaj vojoj kaj deklivo) 

povis rimarki eĉ plej etan brilon, kiun povas havi la inaj okuloj. 

Ŝajnis min, ke ili malheliĝis kaj vidis nenion alian en la mondo krom 
la kvar muroj kaj sin pretis ekvidi la seksan perforton, kaj poste eble ankaŭ 
la morton, kion ili atendis de momento al momento, kiel ion preskaŭ 
naturan en tiuj horoj. 

Ili atendis tiun aferon, de kiu apenaŭ oni povas eskapi, kiam vi alfrontiĝas 
kontraŭ masklo annita kaj uniformita, parolanta la serban lingvon, de kiu, 
vi, nekonata karulino, sciis neniun vorton. Mi ne povas forgesi la poluritan 
blankecon de via hararo, nelavita kaj vaksita per kotaj makuloj, trafintaj la 
frunton kaj vian maldekstran vangon. Kaj, supertute, mi ne povas forgesi 
vian timon pro mi, viajn tremojn, kiomfoje mi rondiradis en tiu malvasta 
ĉambro, havinta nur etan fenestron, tra kiu apenaŭ penetris iu lumradio de 
tiu suno de majfruo, ne tiom varma. 

Jes, ja, tiel estas! Tre bone mi rememoras tiujn tagojn. Estis la 
komenciĝo de majo, kiam suno ekzistis, sed varmo ne estis, kiam de fojo al 
fojo pluvis, sed oni ne povus plendi pro malvarmo. Estis la mezo de la 
printempo, kiam anstataŭ la floroj ekĝermis domruinaĵoj, kiam anstataŭe 
oni sentu la aromon de la matena roso, niaj spiritoj estis adstringitaj pro la 
sanga aromo kaj de la mortintaj ne entombigitaj spiritoj dum longaj tagoj. 

Estis someraj tagoj kaj ni estis verdigintaj (grizigintaj?) la naturon per la 
fumo kaj flamo de niaj armiloj. Do, kara nekonatulino, tiuj tagoj estis 
frenezaj, tiu horo estis stulteca, kiam ne la sorto, sed la soldatoj sub mia 
gvidado, venigis vin al la mia ĉambro. 

Mi ne povas imagi kion vi intencis, kion vi revis dum la unuaj horoj de 
tiu tago, antaŭ ol oni venigu vin ĉe min. Eble vi estus dezirinta ke, kune 
kun via amanto aŭ via edzo eskapu de tiu timego, kie la morto pro fusila 
kuglo, grenadeksplodoj kaj la ponardoj de miaj soldatoj fariĝis kutimaj 
ĉiutagaĵoj, kiam mortigi viron aŭ seksperforti virinon, parolantan en iu 
malama lingvo, estis ja ago tiel normala kaj malvarmsanga, kiel povas esti 
la trinkado de la matena teo aŭ kafo. 

Eble vi estis fraŭlino kaj deziris ke, kune kun la gepatroj, aŭ viaj 
gefratoj eskapi de tiu lando, kiu tiutempe fariĝis pli terura ol la infero, per 
kiu timigis la homojn nia longbarba altekleziulo (serba popo?), malbeninta 
tiun inferon, kiu ne estis sciata kiuloke troviĝis, sed li benis tiun ĉi alian 
inferon, kiun li povus vidi per siaj propraj okuloj. Eble vi estas pensinta ion 
pli belan, kiu pli agrable eksonus en la homa orelo. Ĉu mi povas scii tion!? 

Dume, mi en tiuj horoj de tiu antaŭtagmezo, havis nur unu penson 
turniĝintan dum longa tempo en mia kapo. Mi estas imaginta min 
promenanta tra la bulvardoj de mia urbo kun mia amantino, Milena, kun 
kiu mi estas konatiĝinta ekde unu jaro, kaj ĝuste la tagon kiam ŝi estis 
trapasinta la lastan ekzamenon. Dum tiu aŭroro, ekaperis ĉe mi ŝia rideto, 
ege mankinta en tiuj malicaj tagoj. Mankis al mi ŝiaj vortoj, plenaj je vivo 
kaj dolĉeco, kiujn mi aŭdis neniam. 

Tiom multe mi malamis tiun tagon, dum tiuj matenaj horoj, mia 
honorinda nekonatulino, kiom mi koleriĝis kun mi mem kaj kun la 
unifonno portata de mi, ĉar anstataŭ ke tiujn momentojn mi estu kun ŝi, 
festante la unujariĝon de nia rilato, mi devos kuradi kun aŭtomatiko 
surŝultre tra la vilaĝoj kaj malvastaj stratetoj de via lando. 

Kun Milena mi disiĝis tuj post la (ino de la milito, pli precize unu 
monaton post kiam mi eliris el la hospitalo, kie mi restadis longajn 
semajnojn pro longa sensukcesa operacio, kies rezultato estis ankaŭ la 
amputiĝo de mia maldekstra gambo. Certe ŝi ne plu volis kunvivi kun eksa 
disfalinta militisto, kiu, krom la fakto ke li perdis sian gambon, kaŭzis 
perdojn ankaŭ al la diina ŝtato ( Serbujo?), de kiu, nedezirinde estis jam 
amputita unu ties parto. 

Ho, mia nekonatulino, kiom malbone mi sentiĝas ke mi ne povis 
ekspliki dum tiuj momentoj kial tiu tago estis tiom grava por mi. Neniel mi 
povis klarigi, ke ankaŭ mi, distinge de miaj soldatoj, sciis neniun vorton el 
via lingvo, kaj vi nur ploris, ne eligante alian sonon el la buŝo. Mi jen foje 
sidis sur tablo fronte al la pordo, kaj jen foje rondiradis tiun malvastan 
ĉambron, kies muroj estis malpuraj kaj tiom multe ellasis mucidon, kvazaŭ 
ĝi estis infera kaŝangulo abomeninda. A1 la timego de tiu ĉambro aldoniĝis 
via vekriado, terure kortuŝa, kiomfoje mi rigardis vin rekte al la okuloj aŭ 
kiomfoje mi alproksimiĝis vin pli ol duonmetron. 

Ju pli multe mi admiris vin kaj ju pli multe mi alproksimiĝis, en miaj 
okuloj vi similis al mia amantino belgrada. Sekundon post sekundo kaj 
minuton post minuto, la hararo, la vizaĝo, la frunto kaj viaj okuloj 
rememorigis min pri mia Milena, kaj tiu simileco kreskis en miaj okuloj de 
momento al momento. Mi ne scias, ĉu mi havis nur imagajn perceptojn 
dum tiu momento aŭ ĉu tio estis sorta hazardo ke en la unujariĝo de la 
rilato kun mia amantino ekaperu al mi ŝia sozio 126 , kaj en kiaj 


126 


figursenca uzo de la greka vira nomo Sozio laŭ komedio de Plaŭto: egal-aspektanto 

cirkonstancoj do...Kiel milikaptitino, kiun mi devus seksperforti kiel ĉiujn 
ceterajn, kaj tiun en ŝima ĉambro, kiun oni ne uzis por iu alia celo, sed 
fakte mi ne povus fari. Kiomfoje mi provis ektuŝi vian hararon, krom viaj 
lannoj kiuj debuligis mian animon, ekaperis antaŭ mi la ridetema vizaĝo de 
Milena, tiel bela kaj delikata kiel ĝi estis, atendante min rande de la 
bulvardo kun sia ĉielblua teko kaj multnombraj libroj en ĝi. 

Pro tio kaj nur pro tio mi ne povis ektuŝi vin kaj, kiam mi manpremis 
vin, vi ellasis voĉon terure vekrian, kio ja pikis min korprofunden. Mi ne 
plu kuraĝis teni vin tie kaj mi eligis vin el tiu mizera ĉambro. Ĉiuj miaj 
soldatoj alrigardis min mirigite kaj oni supozis (divenis?) pri la loko kien 
mi estis kondukanta vin, dum vi ploris kaj nur ploris, kaj mi nenion diris. 
Eble vi estis certa ke vi estis iranta nereveneble al la morto. Eble, antaŭe vi 
dezims morti ol travivi tion, kion vi atendis. 

La soldatoj, kiujn mi kapablus mortigi ĉiujn, se mi ekscius ke ili estis 
mantuŝintaj vin, ne demandis min aŭ ne aŭdacis demandi min pri io kaj, 
mantirante vin, mi survojiĝis al via vilaĝo kaj kondukis vin ĉeranden de iu 
altaĵo, kie klare dividiĝis la linio inter la niaj kaj viaj soldatoj, inter kiuj, 
kelkiu povus esti ankaŭ via frato. Malsupre de tiu altaĵo estis eta torento, 
malantaŭ tio, per mia binoklo, mi vidis kelkajn najlonajn dometojn. Kaj, 
ĵus mi vidis ilin, mi demetis la binoklon de miaj okuloj kaj ellasis vian 
manon. Mi signis al vi, ke vi foriru, sed vi ne kredis, timiĝis, rigardis min 
adstringe kaj dubeme. Eble vi estus pensinta ke mi pafmortigos vin 
surdorsen aŭ tio estis simple mia trompaĵo. 

Vidante vin kiel vi flugiris de mi kaj cerbumante kial mi ne povis diri 
al vi, ke mi ne seksperfortos vin, samkiel la ceterajn virinojn, aŭ almenaŭ 
kial? mi ne eksciis vian nomon, neatendite, min frapis du kugloj, unu sur la 
genuon kaj la alia subripen, kiuj faligis min surteren kaj lasis min mortinta 
sur tiu verda bordo, kie la fireŝa herbo ruĝiĝis per mia sango. 

Honorinda mia nekonatulino, eble vin neniel impresos la fakto, ke mi 
alskribas vin kaj ĉi tiu letero de fremda soldato neniam surfalos vian 
manon. Eble vi estas mortigita dum tiu terura tempo, kiam la morto 
postsekvis nin ien ajn, kien ni iris. Tiam ni eskapis la morton, dum nun mi 
ne plu foriros... 


enesperantigis Bardhyl Selimi 

Ŝercoj de Jadranka Miriĉ: 

Konkerulo 

Dum ekzercado la angla verkisto Shakespeare [Sekspir] rimarkis aktoron 
parolintan kun bela fraŭlino. Li venis scivole al ili, aŭdinte kion ŝi 
ekflustris. 

- Je la deka! Ekfrapu la pordon tri fojojn kaj al mia demando kiu vi estas, 
respondu: - Riĉardo la tria. 

La granda verkisto kiu tre amis virinojn venis iom antaŭ la deka, eldiris la 
signalvorton, por ke ŝi enlasu lin eniri la hejmon. 

Sed je la antaŭe aranĝita tempo venis ankaŭ la amanto. 

Sekspiro malfermetinte la fenestron teneravoĉe demandis: - Kiu estas? 

- Riĉard la tria - aŭdiĝis la respondo. 

- Vi venis malfrue, tenervoĉe flustris la verkisto, aldonante -Vilhelmo la 
konkerinto jam mastras la fortikaĵon! 

Librotenisto 

Konata franca komikulo Fernandel, antaŭ sia famiĝo kiel aktoro, 
perlaboris sian panon dum multaj jaroj kiel librotenisto. Je demandoj kiel 
li povis realigi tiajn monotonajn laborojn, li respondis ĉi tiel: - Neniel ĝi 
estis monotona profesio, - ekscitite diris li - Vidu, en ĉiuj miaj kalkuladoj 
ĉe multiplikado mi neniam ricevis la saman rezulton! 

Fripono 

Jugisto George Jeffrey [Gorĝo Gefrij estis tre akra rilate al akuzantoj. 
Foje li ekpuŝis la sidantan akuzanton per sia bastono dirante: - Je la fino 
de ĉi tiu bastono estas granda fripono! 

- Vere estas, sed je kiu fino? - respondis la akuzanto. 


KER en Subotica, Serbujo 2016 

Esperanto-societo “Tibor Sekelj” en Subotica organizis la duan fojon KER- 
ekzamenon je niveloj Bl, B2 kaj C1 - kadre de la 5a Tutmonda Ekzamen-tago. 
Ekzameniĝis entute 137 personoj en 15 urboj de 11 landoj. 127 
La 4-an de junio je la 9a Katalin Kovats lanĉis la sesion de-el Hago. Stefan 
MacGill por UEA ĉeestis la sesion en la Politeknika Lemejo. Partoprenis kvin 
kandidatoj; tri ĉe nivelo Bl, unu B2 kaj unu por Cl. 


127 • • • • • /v 

Tokio, Seulo, Busan, Hago, Londono, Subotica, Parizo, Lannion, Limoĝo, Sabadell. Kelkajn 
horojn poste komenciĝis la sesioj en San Francisko, Bonaero, Kuritibo, Maceio kaj Managvo. 

La ekzamenatoj ĝenerale estis kontentaj. Disdono de la atestiloj por la sukcesintoj 
okazos en Nitra dum la 101-a Universala Kongreso. 

Post la KER-ekzameno komenciĝis kultura programo, kiun ĉeestis krom la 
ekzamenitoj, organizantoj kaj helpantoj, dudeko da interesitaj esperantistoj kaj 
simpatizantoj de Esperanto. Stefan MacGill rakontis atentokapte pri “Nepalo - la 
pordo restas malfermita”, s-ro Petroviĉ pri „lLEl-konferenco en nuksa ŝelo” kaj 
Atila Pejin pri ”La kolektaĵo de Tibor Sekelj en la Urba Muzeo en Senta”. Post 
deklamo kaj muziko de Suboticaj lemejanoj. Radojica Petroviĉ organizis lingvan 
kvizon kiu celis rekonojn de unuopaj vortoj laŭ mandesegnaĵoj sur la tabulo. Tio 
estis amuza kaj utila ludo! 

el raporto de Kristina Kujundziĉ 


Kiel "movadiĝas"Esperanto en Ĉinujo? 

La situacio de la rnovado en Cinujo estas tre malsama ol tiu de aliaj landoj. 
Ĉina Esperanto-Ligo kaj El Popola Ĉinio, kiun tni redaktas, estas ambaŭ 
departementoj de Ĉina Internacia Eldon-Grupo. CEL prizorgas ankaŭ pri 
kulturaj interŝanĝoj kun eksterlando. 

En Cinujo, male al aliaj landoj, ni ne devas konvinki la registaron adopti 
Esperanton, ĝi jatn ricevas oficialan ŝtatan subtenon. Ciu urbo kaj provinco 
rajtas havi sian oficialan Esperanto-asocion kaj ricevi ŝtatan subvencion 
por tio; en kelkaj lemejoj Esperanto estas instruata, sed mankas tiu 
idealisma entuziasmo kiun oni konas alilande. 

Mi identigas du grupojn en Cinujo: tiuj, kiuj konsideras Esperanton kiel 
hobion, kaj tiuj, kiuj profesie okupiĝas pri Esperanto. Profesiaj 
esperantistoj uzas Esperanton kiel laborilon, kutime ne vere interesiĝas pri 
la lingvo, dum hobiuloj ofte nur volas interŝanĝi kun eksterlando, aŭskulti 
Muzaikon, legi tekstojn, sed ĉefe babili kun homoj per Interreto. 

Grupoj abundas en WeChat “ , la plej populara telefona aplikaĵo en Cinujo, 
kaj ili plej ofte uzas la ĉinan. La enhavo estas la sama stultaj babiladoj kiun 
ni vidas en diskutoj ĉe Fejsbuk. 


laŭ retmesaĝo de Rafael Zerbetto, 
A-komitatano de Brazila Esperanto-Ligo 


128 


'Ni ĉatas” estas apo (aplikaĵo), elŝutebla al smartfono, tabula komputilo aŭ PK por ĉati. 

La disputata litero ĥ 

A 1 

Por kelkaj etnoj la clparolo de la litero h ‘ konstituas problemon, ĉar 
tiu fonemo (sono) ne ekzistas en ilia lingvo. En kiuj aliaj lingvoj ĝi 
ekzistas? Surbaze de Vikipedio mi trovis, ke la fonemo h estas en 30 
eŭropaj lingvoj: la bulgara, ĉeha, dana, skot-angla, finna, franca, germana, 
greka, hispana, hungara, irlanda, jida, limburga, litova, luksemburga, 
makedona, manksa, nederlanda, norvega, okcidentfrisa, pola, rumana, rusa, 
serbo-kroata, skotgaela, slovaka, slovena, sveda kaj ukraina. Tio unu pli ol 
la fonemo ĵ , tri pli ol por ĝ ~ (La rezulto dependas de tio, kion oni 
konsideras aparta lingvo, ĉu oni alkalkulas ankaŭ la sonon h kaj ĉu ĝ oni 
rigardas en iu lingvo kiel unu fonemon aŭ du fonemojn.) kaj dek kvar pli ol 
por c 131 . 

Estas interese scii, kiuj estas la plej disvastigitaj tutmonde fonemoj. Laŭ 
la datenbazo UPSID 12 , kiu registras detalojn pri 451 lingvoj, t.e. 
proksimume 10% de ĉiuj lingvoj surtere, la dek plej uzataj fonemoj estas 
m (425 lingvoj), k (403), i (393), a (392), j (378), p (375), u (369), n (237), e 

i « 

(186), o (181 lingvoj). Se oni kombinas tiun liston de Corvi Zeman kun 
tiu de Logan Streondj , neglektante malgrandajn diferencojn inter 
fonemoj, ekzemple inter voĉa vela nazalo [q] (la unua n en dankon, ng en 
angla sing ktp) kaj voĉa postdento-kama nazalo [n] (la lasta n en 
dankon),o ni povas daŭrigi la liston de frekvencoj per w, b, h, g, glota halto 

129 senvoĉa vela aŭ uvulara frota konsonanto, vidu Voiceless_velar_fricative ([x]) kaj 
Voiceless_uvular_fricative ([%]) en Wikipedia (Vikipedio) 

130 Ambaŭ fonemoj troviĝas en la lingvoj albana, angla, bulgara, ĉeĥa, franca, germana, 
hungara, itala, kaŝuba, limburga, litova, makedona, okcidentfrisa, okcitana, pola, 
portugala, rumana, serbokroata, slovaka kaj ukraina, la fonemo ĵ aldone en la lingvoj 
greka, hispana, judhispana, korsika, latva, livona, lombarda, nederlanda, rusa kaj slovena. 
La fonemo ĝ aldone en la feroa, jida, sardina, silezia kaj skotgaela (ĉefe laŭ 
Voiced_palato-alveolar_ajfricate). 

131 Troviĝas en 16 eŭropaj lingvoj: albana, angla, baska, dana, franca, germana, greka, 
itala, kataluna, luksemburga, malta, nederlanda, okcidentfrisa, platgermana, portugala kaj 
sardina (ĉefe laŭ Voiceless_alveolar_affricate en Vikipedio). 

En la belorusa, bulgara, ĉeĥa, hispana(?), hungara, kaŝuba, latva, makedona, malta, pola, 
rumana, rusa, slovaka, slovena, suprasoraba, ukraina oni uzas varianton de c ([ts], ne- 
retirita postdentokarna konsonanto), kiu havas la IFA-simbolon ts (plakita postdento- 
karna konsonanto). (IFA = Internacia Fonetika Alfabeto) 

132 UCLA signifas Universitato de Kalifornio en Losanĝeleso, UPSID estas la mallongigo 
de UCLA Phonological Segment Inventory Database (UCLA datenbazo de inventaro de 
fonologiaj segmentoj) 

133 https://www.quora.comAVhat-are-the-most-common-phonemes-among-all-language 

([?]), s, ĉ, ŝ, t, f, 1, nj, 1, d (cl en 120 lingvoj, 27%) ktp. Ĉiuj fonemoj de la 
esperanta alfabeto estas en tiu listo, krom la supre menciitaj ĥ,ĵ, ĝ kaj c. 
Kial la litero h estas malpli populara ol la litero c ? Rigardu la frekvencojn 
de jenaj malpli popularaj literoj en la kapvortoj de Reta Vortaro 134 : 

A 

• A 1 A W A A 1 

cjzghsucjh 

2897 2238 1787 1400 1089 977 921 914 771 276 

1,3% 1,0% 0,8% 0,6% 0,5% 0,4% 0,4% 0,4% 0,3% 0,1% 


Kiel beboj lemas prononci vortojn kun malfacilaj litero? Mi legis ie: 

La gvida regulo estas, ke sono kiu estas produktita per buŝpartoj kiuj 
kaŝiĝas kiam vi parolas estos poste kaptita. Kiam tio okazas, la infano 
povas ne rigardi vian buŝon kaj vidi kiel tiu sono estas produktata. 
Tial ilifacile reproduktas sonojn kiel "ma”, "ba" kaj ”da" kaj ili estas 
la nomoj de la plej gravaj personoj por la infano: la gepatroj. 

Ĉu vi scias kiel nomiĝas la buŝparto kie vi produktas la literon /z? 

La palata velo (pro simileco kun velo sur ŝipo, la palato). 

konsonantoj 

Dento- Post-den- 

tipo: Lipa Palata Vela Glota 

karna to-karna 


Naza 
Eksploda 

Ekfrota 

Frota 
Vibra 

Alproksimanta 


m 


senvoĉa 

p 

t 


k 


voĉa 

b 

d 


g 


senvoĉa 


c 

ĉ 



voĉa 



ĝ 



senvoĉa 

f 

s 

ŝ 

ĥ 

h 

voĉa 

V 

z 

ĵ 




Klare, ke la literoj g kaj ĥ, formataj per alproksimigo de la lango al la 
palata velo kaj la h dum paso de pulma aero tra la gloto 135 , estas pli 
malfacile lemeblaj elparoli ol la buŝantaŭaj konsonantoj. Tamen la 


134 www.reta-vortaro.de/revo/ 

135 [h] estas akustike identa kun sekvonta vokalo, sed sen vibrado de kordoj. 

fonemoj h kaj k estas monde "popularaj" (uzataj en respektive 279 kaj 403 
el 451 lingvoj). 

Same kiel h ankaŭ la fonemo h estas lemebla, sed ekzercoj por ekzemple 
francoj kiuj ne havas tiujn literojn en sia lingvo, ne ekzistas. Trejni komen- 
cantojn en tio devus esti la tasko de Esperanto-instruistoj en Francujo. 
Bedaŭrinde la Akademio de Esperanto, kies tasko estas konservi la 
unuecon kaj ordan evoluon de la lingvo, kreis parojn da oficialaj vortoj kun 

sama signifo, por ebligi al homoj anstataŭigi ĥ per k: 
anarhio, anarkio ; arhaika, arkaika\ arhaismo, arkaismo', arheologio, arkeologio; 
arheologo, arkeologo', arhipelago, arkipelago\ arhitekto, arkitekto', arhitekturo, 
arkitekturo', arhivo, arkivo; hierarhio, hierarkio', hirurg( i)o, kirurg( i)o; hemio, kemio, 
mehaniko, mekaniko\ mehanismo, mekanismo\ tehniko, tekniko. 

La rezulto fariĝis konfuzo: Kelkaj e-istoj komencis ŝanĝi aliajn oficialajn 
vortojn: paroho A paroko, monaho A monako, horo A koruso. Alia formis novan 
vorton surbaze de la vorto arĥaismo : arĥaa, tiel ke nun ekzistas kvar formoj: 
arhaja (Zamenhofa), arĥaika, arkaika kaj arhaa U6 . Oni formis teknologio anst. la 
etimologie pli ĝusta teĥnologio, patriarko anst. patriarĥo, Mikaelo anst. Miĥaelo, 
kaoso anst. haoso, Antiok(i)o anst. Antioh(i)o, mitokondrio anst. mitohondrio, 
hipokondrio anst. hipoĥondrio ktp. Ciuj tiuj vortoj havas grekan devenon kun ĥ. 
Sed ankaŭ ĥ en vortoj el slavaj lingvoj estas ŝanĝataj en k: Valako anst. 
Valaĥo 137 . 

Aldone la litero h plene taŭgas por esperantigo de germanlingvaj urbo- 
nomoj: Muniĥo (pli internacia ol Munkeno), Ĥemnico, Liĥtenŝtejno, Zuriĥo, 
hispanaj kulturaĵoj ĥoto (danco) kaj Don Ĥuano (anst. Don Ĵuano), mongola 
titolo ĥano kaj nederlanda ŝipospeco jaĥto (Zamenhofa, anst. jakto). 

A1 kiu utilas tiu reformismo? Kiel eblas, ke oni oficialigas vortojn paroĥo, 
monaĥo, ĥoro, kiuj post kelkdeko da jaroj fariĝis malnovmodaj en la okuloj 
de iuj? Ĉu oni erare oficialigis ilin? 

Tia agado estas ne permesita laŭ la Fundamento. Nur se iu vorto, litero aŭ 
esprimo estas tro ne-oportuna, la Akademio povas rekomendi novan 
formon. Sed estas absurde rigardi la ekzistadon de la litero h en tiuj vortoj 
kiel tro ne-oportuna, ĉar francoj kaj eble angle parolantoj ĝenerale ne 
komprenas, ke ili devas lerni la prononcon. Kaj la formoj kun fonemo h 
estas la solaj aŭtentikaj, ĉar enprenitaj el la greka, kie oni prononcas ilin 
tiel, kiel ankaŭ en la slavaj lingvoj, la nederlanda, gennana, hispana ktp, 

/V 1 oo 

kvankam eble notitaj per alia litero: psiho . Vidu aliajn argumentojn 
favorajn al ĥ en https://e 0 .wikipedia. 0 rg/wiki/H. 

Bedaŭrinde ne ĉiuj slavaj esperantistoj konscias pri la graveco de la 
fonemo ĥ en Esperanto. Ĉeĥoj kaj slovakoj konas en sia alfabeto h pro la 
fonemo h kaj ĉ por la fonemo ĥ. Do ili ne havas problemon distingi la du 
sonojn kaj transskribas ch en propraj nomaj en ĥ Esperante. 


136 PIV eĉ havas la kuraĝon mencii nenion sub la kapvorto arh-, krom referenci al ark-. 

137 pole: Woloch, serbokrate/bulgare: Vlah (BJiax), ukraine: Bonox, ruse: Banax ktp. 

138 Dek du lingvoj uzas vorton similan al psiĥo kun /?-simila sono, dek tri lingvoj kun k- 
simila sono, la franca kun frota sono [y] (voĉa vela frotanto) 

Grekoj ne havas la sonon h, sed ilia litero % (ĥ) neniam estas transskribita al 
la Latina alfabeto en h, ĉiam en ch. Tial ankaŭ ili ne konfuzas h kaj ĥ kaj 
ekzemple skribas ĝuste Arhimedes. 

Sekvaj slavaj alfabetoj havas la fonemon ĥ, sed ne la fonemon h: kroata, 
slovena (ambaŭ latine skribitaj), bulgara, makedona, rusa, serba (tiuj kvar 
cirile skribitaj). 

Slavlingvanoj facile eraras, ekzemple 

- Serbaj esperantistoj kiuj skribas Mihajloviĉ anst. Mihajloviĉ, (estro de 
ĉetnikoj, kiuj volis post venko je nazioj restarigi la reĝlandon sub 
Karadjordjeviĉ) 

- Maŝina traduko por Vikipedio produktas "li estis konvinkita, ke la 
Vlahoj de la Moglena valo estis ..." (kion vikipediistoj poste 
miskorektas al Vlakoj anstataŭ Vlaĥoj). 

- Rusaj esperantistoj kiuj skribas Ĉehov anstataŭ Ĉehov. 

- En Bulgarujo ekzistas Esperanto-societo "XpncTO Ko3JieB M , kion oni 
transskribas en "Hristo [Ĥristo] Kozlev". 

- Ekzistas pluraj bulgaraj nomoj komenciĝante fonetike per Zah, kiujn oni 
emas skribi kiel Zah...: Zahari, Zaharieva, Zaharova, Zaharakis. 

- h en propraj nomoj en la kroata estas proksimume elparolataj kiel ĥ 
(ankaŭ h), sed kroataj esperantistoj ne transskribas ilin. Ankaŭ 
okcidenteŭropanoj tial elparolas h: Hedvig, Haris. Sed nomojn kiel 
Hrvoje, Hrvat mi ne trovis en Esperanto, ĉar eventuala transskribo 
evidente devus esti Ĥrvoje, Ĥrvat. 

JD 


Helpo al Esperanto-instruantoj kaj orfaj infanoj en Afriko 

Raportas Joel Muhire: “Mi loĝas en Rutshuru [Ruĉuru], urbo en la 
nordorienta parto de Kongio DR. Ni kreis en 2009 klubon, Verda Stelano- 
Klubo (V.S.K). En 2012 Esperanto havis duonhoran spacon en la loka 
radio Racou FM, tamen tio daŭris nur du monatojn pro akraj sekurecaj 
malordoj. Mi fuĝis al Ugando. Reveninte hejmlanden en januaro 2014, mi 
daŭrigis mian propagandeman laboron, rezulte de kio mi sukcesis persvadi 
la estron de la radio Alliance FM, s-ro John Koraho, pri la neceso ekinstrui 
Esperanton per sia radio. La kurso duonhora de tiam ĝis nun okazas regule 
ĉiun mardon kunlabore kun VSK kaj tiel ni atingas grandan publikon. 

En Aprilo samjare, mi vizitis Pastoron Ngango Muhima kune kun 
s-ro Honore Sebuhoro petcele enkonduki Esperanton en sian elementan 
orfan lernejon Njiwa. Li favore aprobis. Li komprenis ke valoras tiu lingvo 

neniesgenta, amikiga kaj 
taŭga ilo por forneniigo de 
lingva diskriminacio kaj 
tribismo nocantaj la nunan 
socian tavolon, kaj ke ĝi 
kontribuas al la paco- 
konstruado en la mondo. Ni 
decidis apartigi la lernantojn 
laŭ lego- kaj skribo-kapabloj. 
S-ro Obed Niyonchuti 
[Nujonĉuti] helpas ĝardenisti 
la baznivelajn lemantojn kaj 
Joel Muhire la ceterajn. Dum 
la ĉiusemajna radi-emisiado, 
mi invitas du aŭ tri lemantojn 
por poem-deklami aŭ kanti, 
reagoj de la aŭskultantoj ne mankas. Post hezita komenco, la lemantoj 
ekŝategas Esperanton tiel ke ili petas lerni plu, eĉ libertempe. Nia orfa 
lemejo Njiwa bezonas lem-instigajn esperantaĵojn por lega ekzercado, 
flagon, komputilon, fotilon k.s. Se vi iumaniere pretas subteni nin, ni 
antaŭdankas. 

Manuel Rovere por Kongio 

Manuel Rovere monvarbas por la du bazaj lemejoj, Njiwa kaj Bethanie 
Remera, en distrikto Rutshuru, Norda Kivuo. 

Li proponas kontraŭ pago de nur €9,99 la muzikajn albumojn "Duonvoĉe... 
tutkore" kaj poste ankaŭ la albumojn "Ĉu plu ekzistas Amo?", "Mirindaĵo" 
kaj "Dankas mi la vivon". 

La tuta enspezo iros al du Esperanto-instruistoj en Afriko: Joel 
Muhire kaj Honore Sebuhoro por iliaj orfoj. Eblas ankaŭ aĉeti unuopajn 
kantojn po 0,99 €. 

Por scii pri la homoj tie kaj la projekto, iru al www.maklerejo.de kaj klaku 
sur Esperanto en DR Kongo. Iliaj retpoŝtadresoj estas 
joelmuhireO@gmail.com kaj honsebn@gmail.com. Jen la ligilo por aĉeti: 
https://www.facebook.com/manuelkantas/app/190322544333196 





24 



Simboloj de faŝismo, ekskuzebla tradicio en Kroatujo? 

Historia reviziismo en sia malvasta signifo estas disvastigo de la konvinko, ke 
la nombro de judaj viktimoj dum la dua mondmilito, kalkulita je proksimume 
ses milionoj, estas troigita pro politikaj motivoj de kontraŭnaziistoj. Konata 
revizionisto estis la brito David Irving, kiu eĉ negis la holokaŭston kaj pro tio 
estis kondamnita en 2000. 139 Ankaŭ la kroata historiisto kaj poste prezidento 
Franjo Tudjman (1992-1995; 1997-1999) publike reĵetis la aserton pri ses 
milionoj da judaj viktimoj dum la dua mondmilito 140 . 

Certa grado de reviziismo estas ankaŭ atribuata al la hodiaŭa ministro de 
kulturo en Kroatujo, Zlatko Hasanbegoviĉ, kiu en 1996 verkis artikolojn en la 
dekstruma magazino "La Sendependa Ŝtato Kroatujo" (.Nezavisna Drzava 
Hrvatska ), sed la intemacia protesto kontraŭ lia nomumo nur fortigis lian 
popularecon en la partio HDZ (Hrvatska Demokratska Zajednica), kiu regis la 
landon ĝis la morto de Tudjman 141 , poste denove de 2003 ĝis 2011 kaj ekde 


_ Elirado de 200 000 serboj, fuĝantaj antaŭ la kroata armeo 

139 Vidu www.theguardian.eom/uk/2000/apr/ll/irvingl. Sub kroata gvidisto Ante Paveliĉ 
ekzistis 1941-1945 faŝisma ŝtato, kiu plene kunlaboris kun naziistoj. 

140 http://www.ihr.org/jhr/vl2/vl2p240_weber.html 

141 HDZ fondis je 17-6-1989 de Kroataj disidentoj gvidataj de Franjo Tudjman 

2015 formas larĝan koalicion kun malgrandaj partioj. 

Ĉiam la publika reago al aljustecigo de kroataj generaloj ĉe la Intemacia Pun- 
Tribunalo por Eksa Jugoslavujo en Hago, vekis fortan indignon ĉe plimultaj 
kroatoj, kiuj konsideris ilin kiel liberigantojn de la lando je serboj. Tiam la 
popolo iradis al subteno de la dekstruma partio HDZ, kies gvidantoj, kiel 
ankaŭ Tomislav Karamarko (2012-2016), profiligis sin kiel naciistojn. Kun 
aliaj konser-vativaj partioj HDZ forĝis por la balotoj de 2015 patriotan 
koalicion ( Domoljubnu Koalicija, DK), kiu fariĝis la plej forta kaj formis 
regist-aron kun la partio Most (Ponto). En majo 2016a akuzoj de koruptado 
estis lanĉitaj al Karamarko en Nacional, revuo de la opozicia 
Socijaldemokratska Partija Hrvatske. Karamarko estis eksigita per voĉdono 
de la parlamento kiel unua vic-premiero de la registaro de Tihomir Oreŝkoviĉ. 
Ekzistas ankoraŭ tendencoj de reviziismo en Kroatujo, speciale inter la 
adeptoj de la patriota koalicio. En julio pasinta pluraj fendoj en DK aperis kaj 
la registaro perdis sian parlamentan bazon. En septembro estos novaj balotoj. 
En la popolo la sento de venkeco al la serba koloniigo ankoraŭ ĉiam vivas. La 
4a de aŭgusto 1995 estas ĉiujare memorigata de kroatoj kiel la komenco de 
operacio OIujci (Storm), kiu forpelis la serban enloĝantaron de teritorio 
nomata tiutempe Serba Respubliko Krajina (1991-'95). 

Gi okazis komence de aŭgusto 1995, sed ĝi estis preparata dum la tuta jaro 
1995, kun la celo ke la kroata armeo kaj bosniakaj 142 trupoj forviŝu la 
kontraŭleĝan memproklamitan Respublikon de la mapo. Ankaŭ bosniakoj, ĉar 
Oluja okazis malpli ol unu monaton post la konataj militaj krimoj en 
Srebrenica kaj oni timis, ke en regiono de Bihaĉ en Bosnio okazos la sama (aŭ 
eĉ pli granda) milita masakro kiel en Srebrenica. 

Estas konate ke la batalo daŭris nur tri tagojn, kaj ke la armeo de RSK ne 
multe kontraŭbatalis. Estis jam organizitaj planoj por forfuĝo de preskau ĉiuj 
loĝantoj el Krajina (inkluzive retiriĝon de la armeo). Poste oni rekonis tion 
kiel parton de la plano kiun interkonsentis Franjo Tudman kaj Slobodan 
Miloŝeviĉ en Karadjordjevo - pri tiel nomata "humana translokigo ", en 1991. 
Plano de Tudjman kaj Miloŝeviĉ kiel eksponantoj de kroata kaj serba 
ŝovinismo, kiu celis fari etne "purajn' 1 regionojn en Kroatujo, Serbujo kaj 
Bosnio. Kompreneble, tio signifis grandajn interŝanĝojn de loĝantaroj en 
miksitaj regionoj de ĉiuj tri menciitaj ŝtatoj. Miloŝeviĉ kaj Tudman certe ne 
estis ĉiopovaj, sed tamen ili forte influis la direkton de la serba kaj kroata 
politikoj dum la militaj naudekaj jaroj. Ili aranĝis dividon inter si de tiom 
kiom eblas kapti de la Bosni-Hercegovina teritorio (BiH), kaj tio povas esti 

142 Mi uzas la novvorton bosniakoj , internacie uzatan, por distingi originan laŭ kredo 
muzulmanon de bosniano, ajna enloĝanto de Bosnio-Hercegovino. La vorto Bosno estas 
politike inspirita, ĉar ĝi sugestas, ke ekzistas ununura popolo en la lando. 

klarigo de la malesto de rezistado de la serba armeo, kiu simple faris 
koridoron por migrado de la serba loĝantaro tra Bosnio al la patrujo Serbujo. 
Tamen, al la serba politiko restis sufiĉe granda venko: Serba Respubliko en 
Bosnio kaj Hercegovino (49 % de BiH laŭ interkonsento en Dayton). 
Kompreneble ankaŭ la kroata politiko, por intema uzo volis montri Oluja kiel 
"brilan venkon", al kiu iel la serba politiko kontribuis, oferante la hejmojn de 
200 000 serboj kaj la vivon de 1200 el ili al huraantaj kroatoj. Tiel ambaŭ 
flankoj povis nutri novajn nacismajn politikojn: kroatoj fanfaronante pri "brila 
venko" de la kroata popolo, kaj la serba popolo emfazante sian "viktimecon" 
de perdo de Krajina por pravigi la ekziston de la Serba Respubliko en BiH. 
Ekzistas BBC-filmdokumentaĵo "Rechts, zwo, drei - Driftet Europa ab?" 
(. Dekstre, du, tri - Cu Eŭropo fordrivas?) pri la ekapero de naciismo, eĉ kun 
faŝismaj simboloj, en Germanujo kaj aliaj eŭropaj landoj. 143 Oficiale faŝismaj 
simboloj, paroltumoj kaj kantoj ĉie estas malpemiesitaj. Tiel ankaŭ en 
Kroatujo, sed la dokuo montras ĝuste tiujn. 




Kolinda Grabar-Kitaroviĉ en Knin 


En Kroatujo ekzistas tiuj naciismaj 
organizaĵoj, politikaj partioj kaj unu- 
opuloj, kelkaj eĉ malferme faŝismaj aŭ 
faŝismemaj, kiuj ja misuzas certajn 
faktojn el la kroata historio kaj uzas 
simbolojn, kantojn, kaj diversajn 
manifestadojn de faŝismo. Komentisto 
en la filmo, Allan Little, eksplikas, ke tio 


143 


https://www.youtube.com/watch?v=wH_lh5squVM 

estas tradicio kaj nenio 
estas farata kontraŭ tio. 144 

La kutimo en iuj partoj de 
la lando teniĝas, ĉar 
oficiale la fremdul- 
malamo neniam estis 
oficiale kondamnita. Eĉ 
la lasta prezidentino K. 
Grabar-Kitaroviĉ, mem- 
bro de HDZ, ĉeestas 
regulfoje tiujn festojn por 
celebri la "liberiĝon de 
Kroatujo". 

Tiusence estos utile sekvi 
dum venontaj monatoj 
kion faras Milorad Dodik 
en Banjo Luko (elfakta 
ĉefiirbo de Srpska 145 Res- 
publiko) kaj kiel reagas 
premiero Vuĉiĉ de Serba 
Respubliko al lia klopo- 
dado al dispartiĝo de la 
armeo de BiH. Sendube 
Eŭropa Unio konscias pri 
la tradicio de malamikeco 
inter serboj kaj kroatoj 
kaj pro tio forte subtenas 
Serbujon en aliĝo al EU. 
Ja tiam sensenciĝos ajna 
motivo por ekspansiismo 
de Serbujo rilate al BiH, 
kaj la liberalisma parto de 
serba politiko havos 
ŝancon radikiĝi en la 
serba socio. 


JD 


144 esploristo ĉe BBC, reportero kaj poste speciala korespondanto, ĝis fino de 2014. 

145 Mi uzas la adjektivon Srpska por distingi tiun teritorion en BiH de la Serba 
Respubliko. 

Instruado per Duolingo en Slovenujo 146 

Mi estas instruisto kaj ekde septembro mi donas kurson pri Esperanto 
en mia bazlernejo en Koper (Slovenujo). Mi instruas Esperanton al 20 
lernantoj, kiuj estas dek unu jarojn aĝaj, per tabulkomputilo uzante la 
programon „Duolingo”. Jen la retpaĝo de Duolingo: www.duolingo.com/ 
Mi instruas Esperanton ĉiusemajne unu horon kaj ĉiun semajnon mi 
havas pli da lernantoj. La lernantoj estas tre motivitaj, ĉar ili uzas 
tabuletojn kaj konkurencas unu kun la alia. Duolingo ebligas, ke la 
lernantoj iĝu amikoj inter si kaj la lernantoj povas vidi, kiom da poentoj 
gajnas iliaj amikoj. Ankaŭ mi faris konkuradon por la lernantoj kaj la 
ses plej diligentaj lernantoj ricevos libron de fabeloj en Esperanto. La 
donanto estas la Slovena Esperanto-Ligo. 

Kiaj estas la profitoj lerni Esperanton uzante la anglan lingvon? (oni 
povas lerni E-on ĉe Duolingo nur uzante la anglan) La gepatra lingvo 
de la plejmulto de la lernantoj estas la slovena lingvo. La lernantoj 
uzante la programon „Duolingo” devas pensi en tri malsimilaj lingvoj 
samtempe kaj pro tio ilia cerbo devas ekfunkcii rapidege... La lernantoj 
nun komprenas pli bone la anglan ol antaŭe. La lernantoj eklernis la 
anglan lingvon sepjaraĝaj, sed la plejmulto de la lernantoj lernas ĝin 
parkere, ne kom-prenante bone, kiel la angla lingvo funkcias. Uzante la 
vojon Duolingo, mi asertas, ke uzante Esperanton kiel regulan lingvon, 
ili pli bone komprenas, kiel funkcias la angla lingvo kaj samtempe ili 
lernas Esperanton. 

La lernantoj lernas tute solaj. Ili devas solaj kompreni la regulojn. Mi 
helpas al ili nur, se ili petas min. Do cerboj funkcias tre rapide... 
Laŭdinda afero estas ankaŭ, ke la studentoj venas dek ĝis kvindek 
minutojn antaŭ la komenco de la kurso, helpas min prepari ĉion, kaj 
komencas lerni solaj antaŭ la komenco de la kurso, kaj kiam la kurso 
finiĝas, ili ne volas iri hejmen. Mi aŭdis ilin priparoli irante hejmen: 
„Pluvas, mi ludos Esperanton per mia tablojdo hejme unu horon”. 
Rimarkinde estas, ke la lernantoj ludas uzante Duolingo por lerni 
Esperanton. Duolingo ebligas al mi kiel instruisto, ke mi povas vidi, 
kiom ili lernis hejme. Surpriza afero estas, ke pli ol duono de la 
lernantoj lernas Esperanton sola hejme laŭ sia propra volo. Do ili 
pensas, ke ili ne lernas malinteresan fremdan lingvon, sed ke ili ludas 
per nova ludilo. 

Ili ludante lernas. Kia bela afero! Peter Grbec 


146 laŭ afabla permeso de kopiado de Internacia Pedagogia revuo (2015/04) 

Ortodoksa Koncilio renkontiĝas, kvar eklezioj 

forestas 147 

el AMERICA -The National Catholic Review (Usono, Nacia Katolika Revuo), 7-7-16 

de Paul L. Gavrilvuk , ekstera korespondanto de la gazetara oficejo de la 
Ekumena Patriarĥejo ĉe la Sankta kaj Granda Koncilio de la Ortodoksa Eklezio. 
Li okupas la Akvinan katedron en Teologio kaj Filozofio en la Teologia Fakultato 
de la Universitato S-ta Tomaso en Minesoto. 

Rusuja influo rimarkata malantaŭ la kulisoj 

Dum la kvara semajno de junio pasinta la gvidantoj de la memĉefaj 148 ortodoksaj 
eklezioj tutmonde kolektiĝis en Koncilio sur la insulo Kreto. Kiel la unua 
tutmonda Koncilio de la Ortodoksa Eklezio en pli ol mil jaroj, tiu ĉi historia 
okazaĵo promesis enkonduki novan epokon de konciliemo. 
Preparoj por tiu esperadata Koncilio komenciĝis en 1961 kaj daŭris, kun diversaj 
malsukcesoj kaj prokrastoj, pli ol duonan jarcenton. Manke je la centra 
organizeco de Romkatolikismo, Ortodoksismo estas komunaĵo de la dek kvar 
rekonite memregaj lokaj eklezioj, kun Bartolomeo, patriarĥo de Konstantinoplo, 
ĝuanta la pozicion de la unua inter egaluloj. 

La Patriarĥejo de Moskvo, cikatrigita de la sovetia totalisma reĝimo, ŝajnas 
ripetadi la historion agordigante sin al la propaganda sistemo de Putin, ties 
aŭtoritata ŝtato. Konstantinoplo 149 vidas la Koncilion kiel okazon por firmigi sian 
aŭtoritaton; Moskvo timas ke ĝia statuso kiel la plej granda ortodoksa eklezio laŭ 
nombro povus esti malpliigita de la koncilia proceso. 

Tiuj delongaj streĉitecoj surfaciĝis kiam, malpli ol du semajnojn antaŭ la 
komenco de la Koncilio, kvar eklezioj - la patriarĥejoj de Bulgarujo, Kartvelujo, 
Antioĥio kaj Rusujo - unu post la alia sciigis, ke ili, ĉion konsiderinte, ne ĉeestos 
la eventon. La unua eltiriĝanto estis la Bulgara Ortodoksa Eklezio, kies gvidantoj 
citis diversajn faktorojn variantajn de bagatelaj - la sidiga viceco kaj la kostoj de 
la Koncilio, deziroj pri kiuj la eklezio estis tuje kompensita - al pli seriozaj zorgoj, 


147 Libera traduko el la angla de http://americamagazine.org/issue/historic-orthodox- 
council-meets-despite-absence-four-churches, kun ellaso de kelkaj tro sugestivaj rimarkoj. 
Vidu ankaŭ Tutortodoksa koncilio en junio 2016 sur Kreto en BVS, junio 2016a 
(https://drive.google.com/open?id=0B73gFFtIyHmEelRWY3RYYVA3VTA). 

148 laŭvorta traduko de la ortodoks-eklezia vorto uuTOKs:.(pu/,oq. Sinonimo: memrega. 
Memrega eklezio elektas sian propran primason kaj havas la rajton konsekri sian propran 
sanktan oleon, inter aliaj rajtoj. Ekzistas aldone aŭtonomaj eklezioj, kiuj regas siajn 
aferojn ĝis certa grado, sed iliaj ĉefuloj estas nomumataj aŭ konfirmataj de patriarĥo de la 
memrega eklezio, kiu patrinas ĝin, interalie rilate la provizadon de sankta oleo. 

149 Konstantinoplo estas uzata anstataŭ Istanbulo por substreki la sendependecon inter 
Ortodoksujo kaj la Turka ŝtato. 

kiel ĝiaj teologiaj argumentoj rilate specifajn dokumentojn, redaktitajn por fina 
ratifado de la Koncilio. 

Kune kun la Bulgara Ortodoksa Eklezio, la Kartvela eklezio estas unu el la plej 
introspektemaj, kun speciale laŭtvoĉa opozicio al la ekumena movado. 
La kazo de la Patriarĥejo de Antioĥio estas pli kompleksa. En 2014 tiu eklezio 
rompis eŭkaristian komuniumon 150 kun la Patriarĥejo de Jeru-salemo pro 
jurrajteca disputo pri afero de aŭtonoma nomumo en Kataro. 

Dum tiu kverelo pri statuso povas ŝajni kiĥoteca kaj malaltnivela, la substaraj 
geopolitikaj faktoroj meritas iom da atento. Kataro estas aliancano de Usono en la 
milito kontraŭ la reĝimo de Baŝar al-Asad en Sirio. La Katara registaro estas 
interesita en konstruado de dukto por natura gaso, kiu provizus seriozan defion al 
la domineco de Rusujo sur la eŭropa merkato. La Patriarĥejo de Antioĥio staras 
malantaŭ prezidanto Asad, kiu estis ĝia protektanto kontraŭ islamaj 
fundamentistoj. 

Sed kiam estis la punkto de ne-reveno por la Rusa Ortodoksa Eklezio? La plej 
pesimisma rigardo estas ke la Moskva Patriarĥejo planis saboti la Koncilion 
delonge kaj estis nur serĉanta taŭgan pretekston. 

Pli singarda rigardo estas ke en la lastaj tri monatoj antaŭire al la Koncilio, 
Patriarĥo Kirilo estis konfliktema pri la afero, sed konservis siajn eblojn 
malfermitaj farante neatenditajn taktikajn movojn, kiaj kunveno kun papo 
Lrancisko duon-private ĉe la flug-haveno de Havano en Kubo. Tiu movo implicis 
konsiderindan riskon, ĉar ĝi submetis Kirilon al atakoj de kontraŭuloj de 
ekumenismo inter ortodoksaj fundamentistoj kaj sektemuloj. 
Kiam precize Patriarĥo Kirilo kaj liaj konsilantoj decidis tiri la ellasilon? 30an de 
majo Kirilo pasigis iom da tempo private en jaĥto kun prezidento Putin, survoje al 
la rusa monaĥejo sur Athos por festi politikeman "jarmilon de rusa monaĥismo" 
kun montrado de simboloj de Russkiy Mir m . 

Tie la "Krist-ama" aŭtokrato kaj komplezemaj ekleziaj burokratoj konfirmis la 
"tradiciajn valorojn" kontraŭ la dekadenca Okcidento. Ĉu tiu interparolo cementis 
la patriarĥan decidon? 

Petskribo al la partoprenontaj delegacioj 

Esperante malhelpi al la Patriarĥejo de Moskvo plu disrompi la koncilian 
proceson, mi kaj kelkaj fidindaj kolegoj iniciatis petskribon en subteno al la 
Koncilio. Ni atestis en ĝi nian kredon, ke ne ekzistas nesupereblaj malfacilaĵoj 


150 La termino communion (angle) uzatas por indiki ke malsamaj kristanaj eklezioj formas 
unuon aŭ ke ili interkonsentis pri aranĝo laŭ kiu membroj de ĉiu eklezio havas iujn rajtojn 
ene de la alia eklezio. Kutime tio ĉi referencas speciale al la rajto de kredantoj de unu 
eklezio aliĝi al la Eŭkaristio celebrata en alia eklezio, partoprenante ties komuniadon 
(manĝado de konsekrita pano kaj vino) dum la Di-servo. 

151 "Rusa Mondo", fondaĵo, starigita de Putin en 2007, celanta popularigi la rusan lingvon 
en la mondo kaj subteni programojn pri lernado de la rusa lingvo kaj rusajn valorojn 

komenci la Koncilion en junio, malgraŭ la signifaj demandoj kiuj estis levitaj 

konceme la malnetojn de la konciliaj dokumentoj kaj koncilia proceso. Ni 

skribis Tamen, ni estas konvinkitaj, ke la plej bona ejo por solvi signifajn 
disputojn hodiaŭ, kiel en la tempo antikva, estas la konciliado mem. Prokrasti la 
Koncilion refoje, estas malsukceso je fido en la principo de alvenanta periodo de 
konciliemo sur tutmonda nivelo. 

Ene de du tagoj, pli ol mil ortodoksaj akademiuloj tutmonde, inter kiuj estis tre 
influaj aŭtoritatuloj kaj dekanoj de gravaj ortodoksaj seminarioj, subskribis la 
peticion. Lateksto estis sendita enmalfermita letero je la 12a dejunio al la ĉefuloj 
de la dek kvar memregaj ortodoksaj eklezioj. Kontraŭe al la atendoj de Moskvo, 
la Serb-Ortodoksa Eklezio, kiu havas ambaŭ porrusajn kaj porgrekajn elementojn 
en sia episkoparo, decidis sendi sian delegacion al la Koncilio. E1 privataj 
konversacioj kun ĝiaj ĉefuloj, mi scias ke la peticio de la fakuloj kontribuis al la 
decido de la gvidantoj de la serba eklezio decidi favore al partopreno. 

La delegacioj de la dek memregaj ortodoksaj eklezioj alvenintaj Kreton komencis 
la Koncilion en spirito de frata amo, malfermiteco kaj sincero. Ili lamentis la 
foreston de la kvar fratinaj eklezioj kaj elsendis la permanentajn invitojn por veni, 
eĉ je la "dek-unua horo". La delegitoj emfazis ke la fakto de ne-ĉeesto ne nuligas 
la decidojn de la Koncilio, kondiĉe ke tiuj decidoj ne mallaŭis la regulojn 
interkonsentitajn dum la preparaj kunvenoj. Post ses tagoj de konciliaj diskutoj, la 
delegitoj prezentis malgravajn amendojn en la ses dokumentoj pri misiado, 
fastado, diasporeco, geedzeco, eklezia organiziteco kaj ekumenismo. 

Malgraŭ siaj malkonsentoj, la konciliaj patroj trovis la saĝon paroli unuvoĉe kaj 
marŝi al unueco. La ĉefoj de la forestaj eklezioj mislasis siajn ŝafarojn: Ili havis la 
eblecon reprezenti siajn fidelulojn kaj skribi novan ĉapitron de la historio kune. 
Kia ajn estu la reago al la konciliaj dokumentoj, unu afero restas klara: La erao de 
tutmonda konciliemo komenciĝis en la Ortodoksa eklezio, ĉar nun fariĝis multe 
pli malfacile por la lokaj eklezioj resti en luksa izoliteco. 

Konfliktoj inter ortodoksaj eklezioj 

La ortodoksa eklezia mondo estas karakterizata de konfliktoj inter aŭtoritatuloj, 
pri kiuj la ordinara kredanto, persone konante nur la lokan popon, apenaŭ 
konscias. Tiel pluraj eklezioj fariĝis sendependaj, sed ne apartenas al iu grupo de 
Ortodoksaj Eklezioj en Plena Komuneco (vidu la dorskovrilon), nek estas 
rekonataj de ili. Kelkaj ekzemploj: 

- La Makedona Ortodoksa Eklezio (makedone: MaKedoncKa IJpaeocjiaena 
UpKea aŭ MPC) estas disa grupo de parohoj, formantaj juran enton en 
Makedonujo, kiu proklamis sin memrega (vidu piednoton 148 ). Gi apartiĝis de 
la Patriarĥejo de Peĉ [Peĉ] 152 en 1967. Ĝi ne havas rilaton kun aliaj ortodoksaj 


152 la oficiala nomo de la Serb-Ortodoksa Eklezio, kiu rangas kiel sesa patriarĥejo 
malantaŭ Konstantinoplo, Aleksandrio, Antioĥio, Jerusalemo kaj Rusujo 

eklezioj kaj ne estas rekonata de ili. 

- La politikan signifon de la Serb-Ortodoksa Eklezio, en sia rolo de patriarĥejo, 
montrasĵusa gazetarkomuniko de la 25a de Aŭgusto 153 : 

Hieraŭ serba patriarho Irinej premiis la prezidanton de Kazahujo, Nursultan 
Nazarbajev, per la Ordeno de Sankta Sava de la unua grado en la Patriarheco 
en Belgrado, laŭ informo de Serba Ortodoksa Eklezio. 

La decido de lci Scinkta Sinodo de Episkopoj, laŭtlegita de Arsenije, episkopo 
de Toplica, atentigis ke la plej alta ordeno de la eklezio estas aljuĝita al 
prezidanto Nazarbajev pro lia kontribuo al la starigo de veraj amikaj rilatoj 
inter Kazahujo kcij Serbujo. 

La ordeno estas premiita al Nazarbajev ankaŭ pro lia kontribuo al la evoluo 
de ekonomiaj kaj komercaj rilatoj kun firmaoj de Serbujo kaj speciale pro la 
starigo de egaleca traktado de religioj en Kazahujo, la eklezio diris. 

La ceremonion pcirtoprenis la serba prezidanto Tomislav Nikolic. 

- En Ukraino estas tri konkurencantaj ortodoksaj eklezioj: Ukraina Ortodoksa 
Eklezio de la Kijiva Patriarĥeio (forte kreskanta inter ortodoksuloj ekde 2013), 
Ukraina Memĉefa Ortodoksa Eklezio (10% de ortodoksuloj) kaj Ukraina 
Ortodoksa Eklezio - Moskva Patriarĥejo . Nur la laste nomita eklezio estas 
rekonata de la tutmonda Ortodoks-kristana komunumo. La Kijiva Patriarĥejo 
estiĝis en 1992 kiam la metropolito de Kijivo, Filaret, forrompiĝis de Moskvo, 
apogate de naciismaj rondoj en Ukraino. Li estis elkomuniigita de la Moskva 
Patriarĥo en 1997. 

- Ortodoksa Eklezio en Usono (OCA, sen difina artikolo!) estas memĉefa 
eklezio, nuntempe rekonata de la rusa, bulgara, kartvela, pola, serba kaj 
ĉeĥoslovaka eklezioj, sed la Patriarĥejo de Konstantinoplo, sekvata de tiuj de 
Aleksandrio, Antioĥio kaj Jerusalemo, ne rekonas ĝin, ĉar OCA ricevis la 
memreĝecon de la Moskva Patriarĥejo en 1970, sen interkonsiliĝo kun aliaj 
eklezioj en la Ortodoksa Komuneco. 

La ĉefa argumento por memregeco de OCA estas ke ĉiu memrega eklezio 
havas la rajton asigni memĉefecon al siaj ekleziaj fdiaj komunumoj . 154 La ĉefa 
kontraŭargumento estas, ke decidoj pri memregeco apartenas al Sinodo, kiu 
reprezentas pli ĝenerale la tutaĵon de lokaj memregaj ortodoksaj eklezioj kaj 
speciale al Ekumena Sinodo. Nova memĉefeco ŝanĝas la kanonikan vicordon 
de la tuta Eklezio. 

JD 


153 www.tanjug.rs/full-view_en.aspx?izb=266787 

154 www.wikiwand.com/en/Greek_response_to_Orthodox_Church_in_America_autocephaly 

Okcidenteŭropa indigno pro islamofobio en Francujo 

Burĥo estas ekstera 
vesto kovranta la 
tutan korpon de verto 
ĝis piedoj, escepte de 
aperturo por la okuloj 
gamita per aĵura 
vualo; ĝin uzas 
islamaj virinoj i.a. en 
Afganujo, Pakistano 
kaj norda Barato. 
Nikabo estas loza 
vestaĵo, por porti 
antaŭ la vizaĝo. Oni 
povas uzi ĝin por 
kovri la tutan 
vizaĝon. 

Krei pli por islamaninoj, tio estis mia celo, diras Aheda Zanetti el Aŭstralio, 
naskita en Libano. Si estas la projektinto de la burkino (kaj havas la rajton pri tiu 
de ŝi inventita nomo). Antaŭ dek du jaroj ŝi komencis serĉi manieron por helpi al 
virinoj kiuj volis obei la striktajn vestiĝpriskribojn de islamo, akomodiĝi al 
sportoj per vestoj, kiuj estas malpli moviĝiĝenaj. "Mi volis fari ion kio estis pli 
proksime al la okcidenta kulturo", ŝi diris al Radio Free Europe (Libera Eŭropo). 
En konservativaj rondoj tial la burkino estas malakceptata kiel en Saŭda Arabujo. 
Kelkaj homoj aldone trovas, ke virinoj ĉiuokaze ne serĉu lokon sur strando kie 
estas ankaŭ viroj. En la lastaj jaroj kelkaj hoteloj en Maroko malpermesis la 
burkinon, pro kialoj de saneco. 

En Eŭropo ne ekzistas tutlanda malpermeso de burkino. La franca ĉefministro 
Manuel Valls, kvankam aklamante la malpermeson en kelkaj feriejoj, ne trovis 
tion bezonata. En Francujo malpermesiĝis la burkino en sep feriejoj. Ankaŭ en 
kelkaj francaj naĝejoj estas malpermeso. Tie ne temas pri burkino kiel "uniformo 
de ekstremismo", kiel en Cannes [Kan] 156 , sed oni oni alportas higienon kiel 



Burĥa Nikabo 

La Burkino en la mondo de Marc Leijendekker 155 


155 elĵurnalo NRC (www.nrc.nl/nieuws/2016/08/19) 

156 La urbestro de Kaneo dekretis 28-7-2016, ke Aliro al strandoj kaj naĝado estas 
malpemiesataj al ajna persono ne konvene vestita, respekteme de moraleco kaj 
sekularismo, respektante la regulojn pri sano kaj sekureco de baniĝado taŭga en la 
publka mara domajno. 

kialon por la malpermeso, ĉar sub la banvesto oni ekstre surhavas subvestaĵon. En 
iuj naĝejoj tiumotive ankaŭ Bermuda pantaloneto estas malpermesita por viroj. 
En Italujo, la kontraŭ-enmigrula partio Lega Nord estas por burkinordono, kun 
subteno de kelkaj maldekstremaj feministoj. Ministro de Internaj Aferoj Alfano 
rifuzas eĉ pensi pri tio. Li malaprobas forordonon kiel misproporcian kaj 
kontraŭefikan. 

Germanujo sekvas la diskuton kun surfone la debato pri la burĥo. Ministro de 
Internaj Aferoj De Maiziere kun samrangaj ministroj de la federŝtatoj vendredon 
konsentis pri propono por malpermeso de burĥo dum veturanta, en kontakto kun 
la registaro kaj juĝistaro kaj en lemejoj kaj universitatoj. En iuj naĝejoj, precipe 
en Bavarujo, validas malpermeso de burkino pro 'higieno'. 

En Belgujo membro de Nov-Flandra Alianco (N-VA) pledis por malpermeso sur 
strandoj kaj en ĉiuj naĝbasenoj. Nadia Sminate de N-VA, prezidantino de la 
parlamenta komitato kontraŭ radikaliĝo, nomis burkinon "monstro" kaj signo de 
subpremado de virinoj. En iuj naĝejoj, inter aliaj en Antverpo kaj Gento, la 
burkino estas malpermesita. JongGroen (naturmedia partio) respondis al la 

propono de Sminate 
kun plano 

malpermesi blankajn 
ŝtrumpetojn en 

sandaloj. Neniu 
povas vestiĝi tiel 
libervole, la grupo 
skribis en Fejsbuk. 

En Britujo ankaŭ en 
konservativaj rondoj 
oni reagis negative al 
la burkinmalpermeso 
en francaj ĉemaraj 
feriejoj. La 

konservativa Daily Telegraph (Ciutaga Telegrafo) skribis: "la veraj malamikoj de 
libereco ne estas la virinoj kiuj portas burkinon, sed la politikistoj kiuj volas 
malpermesi tion al ili." 

Sed feliĉe la mondo ĝemis rekuraĝiĝe, kiam Franca Stata Konsilantaro (Conseil d' 
Etat), pri tio petita de Ligue des Droits de THomme (LDH, Ligo de Homaj Rajtoj) 
kaj Collectif Contre Islamophobie en France (CCIF, Aro Kontraŭ Islamfobio en 
Francujo) ĉesigis la 26-8-2016 la puneblecon de virinoj kiuj troviĝas en burkino 
sur strando, precizigante ke la kontestita dekreto faris gravan kaj evidente 
kontraŭleĝan malobservon de la fundamentaj liberecoj, kiel la libereco veni kaj 
iri, libereco de konscienco kaj de persona libereco. 



JD 







Eklezioj en Ortodoksa Komuneco en Eŭropo kaj partoj de Meza Oriento 


Striitaj areoj indikas kie teritorioj interkovriĝas. Ort-a = Ortodoksa 

Orientaj Ortodoksaj Eklezioj en Plena Komuneco 1: Ort-a Eklezio de 

Albanijo Ort-a Eklezio de Kipro Ort-a Eklezio de Ĉeĥijo kaj Slovakijo 
| Ort-a Eklezio de Grekijo Ort-a Eklezio de Pollando | Patriarĥejo de 
Aleksandrio |l Patriarĥejo de Antioĥio 1)! Patriarĥejo de Bulgarijo Patriarĥejo 
de Konstantinoplo J Patriarĥejo de Kartvelijo Patriarĥejo de Jerusalemo 
| Patriarĥejo de Rumanijo f Patriarĥejo de Rusijo | Patriarĥejo de Serbijo 

Orientaj Ortodoksaj Eklezioj en Plena Komuneco 2: J. Armena Apostola 
Eklezio H Kopta Ort-a Eklezio de Aleksandrio | Siria Ort-a Eklezio de Antioĥio 



